
NAIVNO SLIKARSTVO U JUGOSLAVIJI 


SI REPRODUKCIJA UZ TEKST 
EJ TEKST UZ REPRODUKCIJU 


Naivna se umjetnost danas u svijetu sređuje i učvrš- 
ćuju se glavna imena one likovne pojave koja je bila 
činilac u procesu rušenja klasičnog poimanja obli- 
kovanja dvadesetog stoljeća, ali, koja niti je bila, niti 
je mogla biti avangardni pokret nošen jednom gene- 
racijom i manifestom. Tu pojavu nikako ne možemo 
ograničiti samo na carinika Rousseaua koji je svo- 
jim slikama jednako privukao pažnju Gauguina, Pi- 
cassoa, Kandinskog ili Beckmanna ili Seuphora. Ona 
nije bila zanimljiva samo do drugog svjetskog rata: 
mnoga otkrića posljednjih desetljeća uključivala su 
zanimanje za tu pojavu. Spomenimo samo »l'art brut«, 
koja je bila uvod u enformel, zatim fantastiku, koja 
proizlazi iz nadrealizma, ali i pop art s njenim po- 
sljecicama od anatomije stvarnosti do vrednovanja 
trivijainosti, itd. Među takvim koordinatama valja tra- 
žiti povijesnu ulogu naivne umjetnosti, bez obzira 
gdje i kada se pojavila, ne zaboravljajući pri tom i 
neobično važan sociološki faktor koji je neodvojiv 
kod ove pojave. Tako je i s naivnom umjetnosti u 
Jugoslaviji. 


Rođendanom naivne umjetnosti u Jugoslaviji valja 
smatrati dan otvorenja III izložbe Udruženja aka- 
demskih slikara, kipara i arhitekata, koje je nosilo 
ime »Zemlja«: bilo je to 13. rujna 19831. u zagrebač- 
kom Umjetničkom paviljonu, kad je javnost posred- 
stvcm prof. Krste Hegedušića prvi put ugledala djela 
seljaka slikara Ivana Generalića i Franjo Mraza iz 
malog podravskog sela Hlebine nedaleko Koprivnice 
u. Sjevernoj Hrvatskoj. 


Koje je to bilo vrijeme? Svjetska ekonomska kriza. 


Hitler. Mistinguett i Josephine Baker. Film »Pastir 
Kostja«. Junkersovi avioni. Steichenove fotografije. 
Plakati Cassandrea i Masseaua. Rolls-Royce »Phan- 
tom I«. Nederlandse Spoorwegen. Art Deco. Otvoren 
»Museum of Modern Art«, Empire-State-Building. |. 
G. Farben u Frankfurtu na Majni. Njemački paviljon 
u Barceloni (Mies van der Rohe). Sanatorium u 
Paimio (Aalto). Švicarski paviljon u Cit€ Universitaire 
(Le Corbusier). Stambeni blokovi (Gropius, Brinkman- 
Vlugt). Atenska Charta (CIAM). Društveno angažirana 
arhitektura. »Bauhaus« zatvoren kao »mrijestilište 
boljševizma«. Kongres književnika u Harkovu. Breto- 
nov drugi manifest nadrealizma. »Le Surrealisme au 
Service de la Revolution«. 


Slikarstvo. Nadrealizam. »Art Concret« (Van Does- 
burg). »Abstraction-Creation«. Prevladavaju realisti- 
čke tendencije. Postimpresionizam i fauvizam dobi- 
vaju građansku dimenziju. Verizam. »Neue Sachlich- 
Keit« I magični realizam. Neoklasicizam i klasični 
realizam. —»Realisme — nouveau« (Leger). Picasso 
»Guernica«. Socijalistički realizam postaje oficijelna 
umjetnost. Učenici Ashcan-School u SAD. Socijalni 
realizam (»ASSO« u Berlinu i Dresdenu; meksičko 
slikarstvo; politički konstruktivisti u Kolnu). 


Jugoslavija tridesetih godina. Teško ekonomsko sta- 
nje i katastrofalno opadanje životnog standarda. Ve- 
lik pad cijena poljoprivrednih proizvoda dovelo je 
do krajnje bijede na selu. Četiri petine zaposlenih 
su seljaci. Ekstenzivna poljoprivreda s naglašenim 
nerazvijenim stočarstvom, velikim brojem razdrob- 
ljenih gospodarstava s daljnjom tendencijom usitnja- 
vanju, te vječno prisutnom prenapučenošću i vrlo 
snažnim ostacima feudalnih odnosa na selu. Indu- 


strija je mogla uposliti svega 14,4" aktivnog poljo- 
privrednog stanovništva. Posljedice: znatan porast 
nezaposlenosti i smanjenje nadnica. Tako se rela- 
tivno malobrojno radništvo proletarizira kao i selja- 
štvo, koje daje svoje zemljište u zakup ili ga prodaje 
i odlazi u najamne radnike. 


Umjetnost. Postimpresionističke i fauvističke tenden- 
cije zadovoljavaju zahtjeve građanstva, a socijalne 
tendencije ukazuju na tadanje društvene prilike u 
zemlji. Tako je osnovna orijentacija spomenutog ud- 
ruženja »Zemlja« bila »socijalno angažirana umjet- 
nost« (kao i jednim dijelom u beogradske grupe nad- 
realista), tj. umjetnost koja treba biti korisna narodu, 
pridonositi podizanju njegove kulturne razine i da 
mu bude razumljiva. Zato je jasan cilj »Zemlje«: ne- 
zavisnost likovnog izraza, koja se postiže borbom 
protiv direktnih utjecaja iz inozemstva (impresioniz- 
ma, neoklasicizma, larpurlartizma itd.), ali i bor- 
bom protiv dilentantizma. Tako su se na _ izložba- 
ma toga udruženja uz slike, skulpture i arhitektonske 
nacrte javljala djela što su ih radili seljaci, radnici i 
djeca, kao i studijske izložbe o kulturi stanovanja 
svih društvenih slojeva ondašnjeg Zagreba kao i ob- 
ližnjih sela. 

» Zemlja' je, iznoseći slučaj Generalić, upravo htjela 
pokazati kako nadarenost nije vezana uz klasu niti 
je privilegij jedne klase, ali da je njen razvoj i izživ- 
ljavanje ovisno o socijalnom položaju izvjesne klase 
izvjesnim periodima razvitka« — zapisao je Krsto 
Hegedušić godine 1936. Takvo stajalište ovog udru- 
ženja otvorilo je jugoslavenskoj naivnoj umjetnosti 
vrata povijesti. 


Na izložbama tog udruženja u Zagrebu, Beogradu i 
Sofiji izlaže Ivan Generalić sve do godine 1935. kad 
je ono bilo policijski zabranjeno. Također je ovdje 
bilo prikazano i djelo seljaka-kipara Petra Smajića 
iz Donjeg Dolca kod Splita kao i crteži nekolicine 
radnika (Raušević, Kostić, Mikloš). 


Drugi važan datum u razvoju naivne umjetnosti Jugo- 
slavije bio je 18. svibanj 1936. godine, kad je u 
zagrebačkom salonu »Ulrich« otvorena izložba ra- 
dova hlebinskih seljaka Ivana Generalića, Franje 
Mraza i Mirka Viriusa. Tu su izložbu organizirali sa- 
mi seljaci slikari koji su ubrzo razvili zapaženu iz- 
ložbenu aktivnost širom Jugoslavije sve do početka 
drugoga svjetskog rata. Tako je osnovana vjerojatno 
prva grupa naivnih umjetnika u svijetu koja je bez 
sredstava, ali često potpomognuta od lijeve inteli- 
gencije (također i beogradskoga kruga nadrealista), 
s nevjerojatnim entuzijazmom afirmirala svoju um- 
jetnost. To je zapravo bila široka akcija jer su se 
tim slikarima pridružili i seljaci književnici, koji su 
u to vrijeme izdavali svoje zbornike i na otvorenjima 
izložbi čitali svoje angažirane pjesme. Ako se uzme 
u obzir tadanje ekonomsko i političko stanje zemlje 
nikako nas ne treba začuditi da je tematika i kod 
slikara i kod književnika bila isključivo usmjerena 
na neposredne socijalne teme posebno vezane uz 
selo. 


U ovoj grupi, ali i izvan nje, bilo je i drugih seljaka 
slikara i kipara koji se ili nisu afirmirali kao naivni 
umjetnici, ili su njihovi radovi, nastali u to vrijeme, 
otkriveni tek nakon drugog svjetskog rata. Istaknimo 
tako i danas aktivnog seljaka slikara Janka Brašića 


iz sela Oparića nedaleko Svetozareva, koji je još 
1937. imao samostalnu izložbu u školi svoga sela. 
Nakon drugog svjetskog rata naivna se umjetnost 
Jugoslavije postepeno kvalitativno i kvantitativno ut- 
vrđuje kao nezaobilazni pravac suvremene likovnosti. 
Sada se i socijalna tematika napušta i opći, egzis- 
tencijalni problemi sve više zaokupljaju naivne sli- 
kare. Taj proces, koji je u samom početku tekao 
neorganizirano, dobiva nakon 1952. godine svoje 
čvrste i snažne tokove, a naposljetku, oko godine 
1970, i svoje međunarodno pravo, sa svim pozitiv- 
nim i negativnim stranama takve afirmacije. 


Osnivanjem različitih kulturno-umjetničkih društava 
neposredno nakon rata, radnici po gradovima okup- 
ljali su se u posebne likovne sekcije kojima su ru- 
kovali akademski umjetnici dajući određene upute 
članovima tih sekcija, uglavnom amaterima i dile- 
tantima. Ali, među tim članovima bilo je i izrazito 
nadarenih pojedinaca koji su kasnije postali važni 
predstavnici umjetnosti Jugoslavije (npr. Emerik Fe- 
ješ, Ivan Rabuzin, Matija Skurjeni). Kako je u to po- 
ratno vrijeme postojala određena tendencija prema 
socijalističkom realizmu, koja se u toku nekoliko go- 
dina očitovala posebno u okvirima tih kulturno-um- 
jetničkih društava, to su ti sadašnji predstavnici na- 
ivnog slikarstva bili tada u sukobu s ondašnjim za- 
htjevima osobito u odnosu na usvajanje uobličenja 
sterilnim akademizmom. 


| selo je imalo svoja prosvjetna društva unutar kojih 
ie i likovno izražavanje našlo svoje mjesto. Posebno 
pažnju zaslužuje aktivnost seljačkog prosvjetnog dru- 
štva »Seljačka sloga«, napose njegova središnjica u 


Zagrebu, koja je na inicijativu Ivana Generalića s 
grupom kulturnih radnika (bilo je tu i nekadašnjih 
»zemljaša«) osnovala »Stalnu izložbu slikara seljaka« 
s namjerom da prikupi sve ono što su dotada seljaci 
slikari i kipari napravili (uz slike Ivana Generalića, 
Franje Mraza, Mirka Viriusa, pokazana su tada i dje- 
la Dragana Gažija i Franje Filipovića, kao i ribara 
s otoka Šolte Eugena Buktenice, da spomenemo sa- 
mo najznačajnije). »Stalna izložba« otvorena je 1. 
studenog 1952. i odmah je prerasla u muzej naivne 
umjetnosti koji će uskoro zatim nositi naziv »Galerija 
primitivne umjetnosti«. To je svakako prvi specijali- 
zirani muzej naivne umjetnosti u svijetu koji je od 
samog početka dobio jasno profiliranu fizionomiju: 
naivna je umjetnost svojevrstan pravac u suvreme- 
nom likovnom govoru; taj pravac umjetnosti našeg 
vremena omeđen je, kao i svaki drugi, normama, 
granicama — prema folkloru, amaterizmu, svjesnom 
ili traženom primitivizmu akademski naobraženih um- 
jetnika, slikarstvu djece, mentalno zaostalih itd. Me- 
đutim, tu je odbačena isključivost seljačkog slikar- 
stva. Napokon, zadatak toga muzeja postaje afir- 
macija jugoslavenske naive umjetnosti u zemlji i 
svijetu. | upravo ta afirmacija počinje od datuma os- 
nutka tog muzeja: 1953. Generalićeva izložba u Pa- 
rizu; 1955. »Hlebinska škola« na Bijenalu u Sao 
Paolu; 1957/58 velika izložba »Naivni umjetnici Ju- 
goslavije« u zemlji; zatim slijedi sudjelovanje na me- 
đunarodnim izložbama naivne umjetnosti u Knokke- 
-le-Zoute (1958), Baden-Badenu (1961), Baselu (1961), 
Rotterdamu i Parizu (1964), Bratislavi (1966, 1969, 
1972), Zagrebu (1970, 1973), Munchenu i Zurichu 
(1974—75) itd., da ne spominjemo onaj niz gradova 


po gotovo svim kontinentima u kojima je održana 
izložba jugoslavenske naivne umjetnosti. 


Ali vratimo se u Hlebine gdje u poslijeratno vrijeme 
nalazimo sasvim posebnu situaciju: Ivan Generalić 
preuzima funkciju savjetodavca, da izbjegnemo riječ 
»učČitelja slikanja«. | tako se iz godine u godinu u 
tom podravskom bazenu javljaju uvijek nova i nova 
imena. Ponekad su to izrazito likovne nadarenosti, 
a češće oni seljaci koji rade po vrlo dobro nauče- 
nom standardu ali bez stvaralačkog nadahnuća. Po- 
našajući se prema sociološkim principima dinamike 
grupe, oni u svojim radovima pokazuju prepoznatljivu 
morfološku cjelinu koja se pročula kao »hlebinska 
škola«, iako bi »hlebinski krug« bio adekvatniji izraz. 
Među tim nadarenim slikarima i kiparima (koji se 
morfološki potpuno uklapaju u tu grupu) navodimo 
po kronološkom redu pojavljivanja u javnosti primje- 
ra radi ova imena: 1946. Franjo Filipović, 1949. Dra- 
gan Gaži, 1954. Ivan Večenaj, Mijo Kovačić, Josip 
Generalić, Martin _ Mehkek, 1962. Stjepan Večenaj, 
Ivan Lacković itd. itd. 


U početku su bile poznate samo Hlebine u Podra- 
Vini, ali već neposredno pred drugi svjetski rat u 
selu Kovačici kraj Pančeva u Vojvodini okuplja se 
grupa seljaka slovačke narodnosti, da bi njegovali 
svoj izvorni folklor koji morfološki povezuje slike 
što ih rade tamošnji seljaci. Nešto kasnije javljaju 
se i druga sela, tako da danas možemo nabrojiti niz 
takvih centara u cijeloj zemlji. Takvi su na primjer: 
Uzdine (grupa seljakinja rumunjske narodnosti), No- 
vi Bečej (Dragiša Bunjevački, Tivadar Kossuth) i Ta- 
van kut u Vojvodini; Oparić (iz tog su kraja i Milan 


Rašić i Milosav Jovanović), Mačva, te vrsni kipari u 
porječju Kolubare u Srbiji; Žiri i Slovengradec u Slo- 
veniji; Nova Gradiška (Josip Pintarić) i Ernestinovo 
u Hrvatskoj, a u novije vrijeme i Sanski Most (Per 
Mandić) u Bosni. 


Međutim, osim u Hlebinama te u Kovačici i Uzdinu, 
u ostalim selima nema zajedničkog likovnog govora, 
nema morfološke povezanosti u radovima što ih rade 
seljaci pojedinog sela, već svaki traži svoj put što 
počinje nužno dilentantizmom, pa preko amaterizma 
teži ostvarenju naivne umjetnosti. Zato nas ne treba 
začuditi da se ponajčešće ipak javljaju pojedinci 
kao u većim mjestima ali i nužno u velikim gradskim 
centrima, što im omogućuje i one neophodne kon- 
takte koji su neobično važni pri izgradnji svog likov- 
noga govora. Spomenimo tako još i potpuno osebuj- 
nog Vangela Naumovskog (Ohrid) ili Đorđa Šijako- 
vića (Skopje), pa Pala Homonaija (Novi Sad), po- 
kojnog lliju Bosilja (Šid), Dušana Jevtovića i netom 
otkrivenog Savu Sekulića (Beograd), Nikolu Kovače- 
vića ili Albinu Kudeljnjak (Zagreb), Mariju-Brusić-Ko- 
vačicu (Rijeka) ili u Sloveniji Viktora Magyara, An- 
tona Plemelja (Ljubljana) i Gretu Pečnik (Piran). Još 
mnoga i premnoga imena našla su i puteve većoj 
ili manjoj afirmaciji u zemlji a i u inozemstvu. 


Afirmacija jugoslavenskih naivnih umjetnika ima za 
posljedicu da su se postepeno u pojedinim centrima 
počele javljati galerije samoukih slikara i kipara sa 
specijalnom djelatnošću i različitim aktivnostima: 
1955. u Kovačici, 1960. u Svetozarevu (s jesenskim 
salonom), 1963. u Uzdinama, 1968. u Hlebinama (s 
samoukih umjetnika), 1971. u Zlataru (s Taborom iz- 
vornih umjetnika), 1972. u Šidu (Muzej naivne umjet- 


nosti »llijanum«), 1975. u Sanskom Mostu (sa Susre- 
tom umjetnika) itd. 


Sada različiti inozemni televizijski studiji snimaju o 
svemu tome duge emisije. Javljaju se i premnogi 
strani.i domaći menedžeri i privatni galeristi koji na 
svjetsko tržište iznose sve što slikaju jugoslavenski 
seljaci, radnici i penzioneri, čineći tako od slike i 
skulpture _ robu adekvatnu mentalitetu potrošačkog 
društva. 


Zato danas pokazati naivnu umjetnost Jugoslavije 
zahtijeva vrlo određene pretpostavke kojima je ta 
umjetnost obilježena, jer samo površna šetnja ovom 
zemljom uključuje susret s tisuću ili više seljaka i 
radnika koji slikaju ili rade skulpturu. To nas upo- 
zorava da prije svega moramo voditi računa o kate- 
goriji vrednovanja pojedinog autora ili čak pojedinog 
djela, jer, ako je slikarstvo Ivana Generalića ili Ivana 
Rabuzina naivna umjetnost, odnosno ako je djelo 
Henrija Rousseaua, Morrisa Hirshfielda ili Nika Pi- 
rosmanašvilija mjerilo, tada postoji mogućnost da se 
postave jasne koordinate tog likovnoga govora. Sto- 
ga moramo prije svega utvrditi konceptualnu defini- 
ciju naivne umjetnosti, da bismo zatim obilježili nje- 
na granična područja koja su prvenstveno usmjerena 
prema amaterizmu. Također valja unutar suvremene 
likovne umjetnosti definirati taj likovni trend koji na- 
zivamo naivnom umjetnošću. Pomoću ovako utvrđe- 
nih elemenata odabrat ćemo u Jugoslaviji od mnoštva 
ljudi koji slikaju njih pet posto kojih djela mogu no- 
siti epitet umjetnosti, odnosno naivne umjetnosti. 


Ssagledamo li na'vnu umjetnost kako se pojavljuje u 
povijesti tada nam se ukazuje kao jedno od central- 


nih pitanja distinkcija između umjetnosti, a time i 
naivne umjetnosti prema amaterizmu. Sjetimo se sa- 
mo nekih imena kojima je ta umjetnost bila obilježe- 
na: »slikari ponizna srca«, »popularna (pučka) umjet- 
nost«, »slikari instinkta«, »laički slikari« itd. — sve 
termini koji od te vrste umjetnosti čine rezervat koji 
je između umjetnosti i amaterizma. To je razlog da 
prije svega utvrdimo kako se manifestira amaterizam, 
kako bi označili neke osobine naivne umjetnosti. 


Amateri su oni dobronamjerni ljudi koji se bave na 
primjer umjetnošću radi zabave, u svoje slobodno 
vrijeme, kao filatelisti ili oni koji grade brodove u 
bocama. To je slobodna aktivnost koja se nikoga ne 
tiče niti je ikome potrebna (osim onome koji se njo- 
me bavi). Amateri, koji slikaju ili izrađuju skulpture, 
žive u stvari prividno estetski život. To je stav onog 
koji ne uživa u estetskom predmetu samom nego 
mu podmeće nešto drugo, i u tome nalazi veću ugod- 
nost, koja je onda, svakako, i sasvim druga ugod- 
nost. 


To znači da netko može biti uomo virtuoso, vrstan 
tehničar, poput artista u varijeteu ili klizač na ledu, 
koji svojom vještinom vrlo efektno izaziva plitke ili 
čak vulgarne osjećaje, sentimentalnost i pruža jefti- 
no uživanje u površnosti. Postoji i gledište da je za- 
nimljiv neki sadržaj koji je prikazan na slici ili re- 
ijefu, ili bar prevladava interes za literaturu: netko 
može beskrajno dugo pričati o naslikanom zbivanju, 
a da su mu likovne vrijednosti u najboljem slučaju 
sekundarne. Ima slučajeva kad likovne vrijednosti i 
nisu u drugom planu ali je vlastitost nestala pod te- 
retom tuđeg težišta; pa ipak postoji samo uživanje u 
osjećaju ugodnosti. To je autoestetski stav: popratno 


zadovoljstvo zbog prolaznih događaja, koje obilje- 
žava samo biološku usklađenost psihe sa svojom oko- 
linom. Tu susrećemo, dakle, povredu izvornosti. Ali 
najraširenija je povreda strukturalnog jedinstva os- 
tvarenja djela. Svako dobro umjetničko djelo poka- 
zuje, kao i svaka individualnost, potpunu povezanost 
svih pojedinosti i podređenost posebnog općem. | 
to svako umjetničko djelo pokazuje na svoj način, 
tj. na način umjetnikov. Stoga su umjetničko djelo 
već od starine nazvali mikrokozmosom. Upravo po- 
vredu likovnosti (Gestaltetheit) — kad slikar ili kipar 
nije »izrazio« što je naumio »reći«, jer ne zna za više- 
značnost po'edinog elementa, pa tako nastaje na 
slici i skulpturi niz nesporazuma — neki čitaju kao 
naivnost umjesto da uoče nesposobnost. Ta je po- 
vreda vro raširena i za nevješto oko često skrivena. 
Zato je moguće da trgovci danas prodaju onu go- 
lemu proizvodnju amatera koja se krijumčari pod 
nazivom naivne umjetnosti. 


Osim navedenih pseudoestetskih stavova i povrede 
strukturalne nužnosti postoji i niz izvanestetskih sta- 
jališta koji se javljaju u času kad slike stavimo u 
službu neke praktične svrhe, na primjer — što je sa- 
da aktualno — materijalne svrhe: slikati isključivo 
radi zarade koristeći se konjunkturom. To stajalište, 
naravno, nanosi umjetnosti najveću štetu, bez obzira 
na nužnost te pojave u danim trenucima. 


Ali pokušajmo još sagledati kako se amaterizam ma- 
nifestira, naravno, na materijalu koji nam pruža jugo- 
slavenska proizvodnja. Amaterizam koji susrećemo 
prvenstveno u gradu ima svojevrstan, opće poznati 
pristup vidljivoj stvarnosti: taj je pristup »intelektua- 
listički«, tj. on nastoji rješavati perspsktivu, anatomi- 


ju, graditi sliku uklapajući se u iskustvo i tradiciju, 
ali ne donosi gotovo ništa novo. Nazovimo taj feno- 
men urbanim amaterizmom. 


Kod seljaka slikara susrećemo vrlo teško i drugu 
vrstu amaterizma: slike ili kipovi nastaju bez rutine, 
s mnoštvom očitih konflikata zbog tehničkog nezna- 
nja koje on ne može riješiti, a odnos prema stvarno- 
sti je bez emocija; preslikana stvarnost postaje tako 
za amatera stvarnost sama; on stvara, istina nespret- 
no, samo »sliku svijeta«, ali ne govori o svom »na- 
zoru na svijet«, kako to čine naivni umjetnici. Tu vrs- 
tu amaterizma nazivamo ruralnim amaterizmom. 
Da saberemo: urbani se amaterizam ukopčava u op- 
će iskustvo, te slika na način ovog ili onog nadaleko 
poznatog slikara, radi kipove po ovom ili onom na- 
daleko poznatom uzoru. Da ne bude zabune — u 
Jugoslaviji danas mnogi slikaju na način »hlebinsko- 
ga kruga«, a ne žive samo u okolici Hlebina, već i u 
gradu, što opet znači uklapanje u određeno iskustvo 
i tradiciju i tako pripadaju toj vrsti amaterizma. S 
druge strane slikari i kipari ruralnog amaterizma gle- 
daju oko sebe: registriraju viđeno, ne preslikavaju 
razglednice i njihova je »obaviještenost« na razini u 
kojoj žive, ali oni uvijek pretpostavljaju opservaciju 
svome osobnom stavu. Zanima ih jedino mimetizam, 
te tako bilježe a ne otkrivaju svijet. Takav je stav vrlo 
raširen po Jugoslaviji i karakterističan za slikarstvo 
koje se javlja u onom mnoštvu sela što slikaju. 


Ali ako govorimo o amaterizmu sa stajališta intorma- 
cione estetike, tada nam se pokazuju još neke oso- 
Dine koje ne smijemo mimoići. Riječ je o repertoaru 
znakova kojima slikar raspolaže, ali i o odnosu tog 
repertoara prema onom promatrača. Taj je među- 


sobni odnos repertoara neobično važan, jer se unu- 
tar te relacije zbiva i proizvodnja djela i njihova ko- 
munikacija, odnosno kodiranje i dekodiranje, prika- 
zivanje i spoznavanje, opisivanje i vrednovanje. Os- 
vrnimo se najprije na repertoar znakova kojima ras- 
polaže amater. Ti su repertoari vrlo često skučeni, 
ograničeni i malo kad nam mogu dati neke nove in- 


formacije. ili su opet takvi da je s njima komunika- 
cija nemoguća; tj. ili su potpuno redundantni, banal- 
ni, opće poznati — što je najčešće slučaj, ili toliko 


svojevrsni, odnosno smušeni, da ništa ne razumije- 
mo. Naravno da su oba slučaja ovdje ekstremno na- 
značena te ih ne smijemo shvatiti isključivo, jer po- 
stoje i međufaze. Drugi je problem kodiranja tih re- 
pertoara, to jest realizacija djela: tu se vrlo često 
događa da amater nije kadar ostvariti svoju zamisao, 
pa u realizaciji određenog repertoara znakova nas- 
taju mimo ili protiv volje stvaraoca neki hibridi koji, 
u sretnom slučaju mogu donijeti i novih informacija, 
nepoznatih promatraču. Ako stvaralac taj slučajno 
otkriveni govor prihvati, produbi i usavrši kao svoju 
individualnost, tada je na najboljem putu da preko- 
rači granicu banalnosti i ostvari umjetničko djelo, 
kao što je bio slučaj kod Matije Skurjenija ili Ivana 
Rabuzina. Tu se zapravo događa onaj skok, smjeli 
bismo možda reći dijalektički skok, na kojem se te- 
melje ostvarenja naivne umjetnosti. 


Naivna umjetnost mora prije svega zadovoljiti uvjete 
pod kojima fizička realnost djela postiže estetsku vri- 
jednost. To znači da ćemo u djelu Ivana Generalića 
ili Matije Skurjenija tražiti i naći čvrsto strukturalno 
jedinstvo slike kao jedan od nužnih uvjeta realizacije 
umjetničkog djela. Ali jednako tako nači ćemo da su 


Rabuzin ili Feješ, Ilija ili Naumovski vrlo brzo izgra- 
dili svoj sasvim specifični likovni jezik. Svaki od njih 
posjeduje svoje izražajne forme, čiji se parametri 
jedva mijenjaju, jer zapravo nemaju potrebe da ih 
mijenjaju: njihov je interes prvenstveno, ako ne is- 
ključivo, vezan uz bit predmeta koji prikazuju, uz 
razmišljanja o nedokučivoj konačnosti stvari koje pri- 
kazuju, o egzistencijalnim pitanjima. Naivni umjetni- 
ci, dakle, nastoje definirati: što je život koji žive, što 
je svijet u kojem žive. U toj točki zrenja otkrivamo 
ključnu zbilju naivne umjetnosti: opće ideje o životu 
odjevene su u simboliku naslikanih stvari, ideje koje 
negdje u konačnici imaju filozofsku svrhu, ili, točnije, 
koje su kao takve začete, ali koje ne možemo dalje 
apstrahirati jer im nedostaje analitika diskurzivnog 
mišljenja, jer ostaju u svojim razmišljanjima pred pra- 
gom filozofije u sferi naivnog shvaćanja i prosto- 
dušnog, neskučenog i bezazlenog tumačenja života. 


Zato se u naivnoj umjetnosti susrećemo više ili manje 
razgovijetno s elementima legendi, bajki i _ mitova, 
koji mogu biti prebačeni u današnjicu: sajam je pri- 
ča o njemu, leteći ljudi su kozmonauti iz Apokalipse, 
a flora Ohridskog jezera postaje pjesma o ljubavi, 
kao što bilo koji grad dobiva pričom sasvim drugu 
dimenziju. Ali sve te priče ne bi nam bile razumljive 
da ih ne povezuje umjetnikov intuitivni osjećaj za 
svojevrsne oblike, za semantiku likovnoga govora, 
po kojem čitamo s njihovih platna nove informacije o 
životu i likovnom govoru. 


Naivna umjetnost ipak robuje prošlosti. Sačinjena je 
slika koja priča priče: tako vam je bilo nekoć (makar 
se to zbilo i danas). Ta tiha priča uz večernje pucke- 


tanje vatre na ognjištu kao da je točka na kraju ga- 
nutljive rečenice. U naivnih se umjetnika dotiču ži- 
votne istine, pogotovo one na koje je zaboravila mo- 
derna civilizacija. 


Ali, te nam priče govore i o sasvim specifičnoj tradi- 
Ciji, jer ovdje se očituju duboke naslage povijesno 
djelatnog iskustva, ne toliko u doslovnom smislu, 
nego kao svojevrsna doživljajnost u sferi koja ne do- 
pušta strogu individualnost, već svojom otvorenošću 
i prihvatljivošću omogućuje neposredni govor. S tog 
aspekta, opet, ne može biti zbora o izoliranosti po- 
jedinog umjetnika. On raste u svojoj tradiciji, dru- 
gačijoj od one koja se uči po udžbenicima povijesti 
umjetnosti. | tu svoju tradiciju on prema svojim mo- 
gućnostima adaptira na vrijeme u kojem živi. Zato 
nastaju na slikama takvi oblici koji se ne uklapaju 
u shemu našeg znanja o razvoju likovnosti, i zato 
često tu umjetnost smatramo drugačijom, ako ne 
minornom, bez obzira na to što je ovdje često riječ 
i O vrhunskim proizvodima čovječanstva. 


Sjetimo se društva koje je zalazilo Cariniku i pro- 
matralo gitaru što ju je naslikao, ili Zdaneviča koji je 
otkrio _Pirosmanašvilija, ili Uhdea, ili Hegedušića i 
Bašičevića u Jugoslaviji, da ne nabrajamo dalje. Na- 
ivni umjetnik isto kao i svaki drugi umjetnik ne živi 
izvan sredine, izvan svoga vremena, bez kontakta, 
upleten samo u svoja razmišljanja. Naivni umjetnik 
djeluje kao i svaki akademski umjetnik u živoj vezi 
s kritikom na rajrazličitijim nivoima i vrlo pozorno 
sluša njene napomene, a odabire one argumente koji 
odgovaraju njegovoj intuiciji i njegovu nazoru na svi- 
jet. 


Zaokružimo li ovdje rečeno, možemo konstatirati da 
seljak ili radnik tek onda postaje umjetnik kad nauči 
svoj umjetnički zanat, kad pronađe svoju formulu iz- 
ražavanja koja mu omogućuje da kaže sve što želi o 
životu i svijetu. Jer, kad naivni umjetnik pronađe svoj 
likovni potez, tada nastaju prodori u zbilju života, 
nastaju djela koja govore o samom biću umjetnika 
između stvari, o smislu tih stvari, o njihovu značenju 
za čovjeka. U toj osobini valja tražiti i aktualnost na- 
ivne umjetnost, jer je to i vrlo naglašeno obilježje 
cjelokupne moderne umjetnosti. 


SLIKARI 


Eugen Buktenica 


Rođen 28. XI 1914. u Grohotama, otok Šolta. Završio 
je šest razreda osnovne škole i jedan razred gimna- 
zije. Po zanimanju je poljoprivrednik i ribar. Crteže 
radi od 1946. a slikarstvom se bavi od 1950. Izlaže 
od 1952. godine. Samostalne izložbe: 1957. Zagreb 
(Galerija primitivne umjetnosti), 1966. Split (Galerija 
umjetnina), 1970. Zagreb (Galerija primitivne umjet- 
nosti), 1972. Hamburg (Galerie Mensch), 1973. Mun- 
chen (Galerie Charlotte), Split (Hotel Lav), 1976. Kar- 
lovac (Galerija Karas). Živi i radi u svom rodnom 
mjestu. 


Emerik Feješ 


Rođen je 1904. u Osijeku. Završio osnovno školova- 
nje I izučio dugmetarski i češljarski zanat. Slikar- 
stvom se počeo baviti 1949. Živio i radio u Novom 
Sadu, gdje je i umro 9. VII 1969. U zemlji je izlagao 
od 1955. Samostalne izložbe: 1956. Zagreb (Galerija 
primitivne _ umjetnosti), Novi Sad (Dom JNA), 1957. 
Beograd (Omladinska galerija), 1958. Novi Sad (Po- 
zorište), 1969. Beograd (Galerija Doma sindikata), 
1970. Hlebine (Naivni 70 — Galerija), 1971. Osijek 
(Galerija Zodiak). 


Franjo Filipović 


Rođen 2. X 1930. u selu Hlebine. Završio četiri raz- 
reda osnovne škole. Po zanimanju poljoprivrednik. 
Slikarstvom se bavi od 1946. godine. Izlaže od 1946. 
Samostalne izložbe: 1959. Beograd (Atelje 212), Ze- 
mun (Narodni muzej), 1966. Zagreb (Galerija primi- 
tivne umjetnosti), 1967. Munchen (Galerie Nauhaus). 
Živi i radi u Hlebinama. 


Dragan Gaži 


Rođen 9. VII 1930. u selu Hlebine. Završio osnovnu 
školu. Po zanimanju poljoprivrednik. Slikarstvom se 
bavi od 1947. Izlaže od 1947. godine. Samostalne iz- 
ložbe: 1964. Zagreb (Likovni studio Kabineta grafike), 
1966. Munchen (Galerie _Carrol), 1967. Rijeka (Mali 
salon Moderne galerije), Zagreb (Galerije Turističkog 
društva Gornji grad), 1969. Hlebine (Galeriia), Zurich 
(Galerie fur naive _ Kunst), 1970 _ Hambura, Novara, 
1975. Zlatar (Galerija izvorne umjetnosti). Živi i radi 
u Hlebinama. 


Ivan Generalić 


Rođen 12. XII 1914. u selu Hlebine. Završio pet raz- 
reda osnovne škole. Po zanimanju poljoprivrednik. 
Crta od djetinjstva a slika od 1930. Izlaže od 19831. 
Samostalne izožbe: 1937. Novi Sad (Stara zgrada 
Matice Srpske), 1938. Zagreb (Salon Ulrich), 1955. 
Pariz (Galerie Yougoslave), 1955. Beograd (Gradska 
galerija), 1958. Zagreb (Galerija primitivne umietno- 
sti), 1959. Bruxelles (Palais des Beaux-Arts), 1960. 
Zagreb (Galerija primitivne umjetnosti), Rijeka (Mo- 
derna galerija), 1961. Karlovac (Gradska galerija), 
1962. Zagreb (Galerija primitivne umjetnosti), Beo- 
grad (Salon Moderne galerije), Sarajevo (Umjetnički 
paviljon), Zagreb (Zagrebački velesajam — s Josl- 
pom Generalićem), 1963. Zagreb (Galerija Student- 
skog centra). 1964. Skopje (Muzej na sovremena 
umetnost), 1965. Munchen (Galerie _ Friedrich und 
Dahlem — s Josipom Generalićem), Ohrid (Naroden 


muzej — s Vangelom Naumovskim), 1966. Solothurn 
(Galerie Bernard — s Josipom Generalićem), Mun- 
chen (Stadtmuseum — s Josipom Generalićem), 


Dusseldorf (Galerie Tecta — s Josipom Generalićem), 
1967. Zurich (Galerie fur naive Kunst) 1968. Basel 
(Galerie fur moderne Kunst), 1970. Hlebine (Atelier 
Generalić — s Josipom Generalićem), Zagreb (Ga- 
lerija VI. Nazor — s Josipom Generalićem), 1971. 
Koprivnica (Narodno sveučilište), Firenca (Galleria 
Arno — s Josipom Generalićem), Hlebine (Galerija), 
Dubrovnik (Umjetnička galerija — s Josipom Gene- 
ralićem), Geneve (Galerie Motte), 1972. Šid (Muzej 
naivne _ umjetnosti »llijanum«), Dusseldorf (Zimmer- 
galerie — s Josipom Generalićem), Offenbach/M 


(Sammlung Novotny s Josipom Generalićem), 19753. 
Zagreb (Naivi '73), Milano (Galleria Rusconi), 1974. 
Hlebine (Galerija — s Josipom Generalićem), Am- 
sterdam (Galerie Hamer — s Josipom Generalićem), 
Milano (Galerie de Geneve — s Josipom Generali- 
ćem), 1976. Hlebine (Galerija), Zagreb (Galerija pri- 
mitivne umjetnosti), Koln (Jugoslawisches Zentrum), 
Zagreb (Galerija Dubrava — s Josipom Generalićem), 
1977. New York (Rizzoli Intern. Bookstore). Živio i 
radio u Hlebinama a od 1975. u Koprivnici. 


Josip Generalić 


Rođen 19. II 1936. u selu Hlebine. Sin Ivana Gene- 
ralića. Završio učiteljsku školu a potom kao izvan- 
redni student Višu pedagošku školu. Po zanimanju 
slikar. Slikanjem se bavi od 1952. godine. Izlaže od 
1954. Samostalne izložbe: 1959. Koprivnica (Muzej 
grada), 1960. Zagreb (Klub NO »Mladost«), 1961. 
Zagreb (Studentski centar), 1962. Zagreb (Velesajam 
— s ocem Ivanom), Zagreb (Klub novinara), 1963. 
Zagreb (V. gimnazija), 1965. Munchen (Galerie Fried- 
rich und Dahlem), 1966. Solothurn (Galerie Bernard 
— s ocem Ivanom), Dusseldorf (Galerie Tecta — s 
ocem Ivanom), 1967. Zurich (Galerie Bischofberger), 
1968. New York (Gallery La Boetie), Basel (Galerie 
fur moderne Kunst — s ocem Ivanom), 1970. Hle- 
bine (Atelier Generalić — s ocem Ivanom), Zagreb 
(Galerija VI. Nazor — s ocem Ivanom), Dubrovnik 
(Umjetnička galerija) 1971. Dusseldorf (Zimmergale- 
rie), Firenze (Galleria Arno — s ocem Ivanom), Za- 
greb (Galerija primitivne umjetnosti), Dubrovnik (Um- 
jetnička galerija — s ocem Ivanom), Geneve (Galerie 


Motte — s ocem Ivanom), 1972. Parma (Galleria 
d'Arte Niccoli), Dusseldorf (Zimmergalerie — s ocem 
Ivanom), Offenbach (Galerie N+-M — s ocem Iva- 


nom), Bremen (Galerie Khoury), 1973. Parma (Galle- 
ria d'Arte Niccoli), Milano (Galleria d'Arte Rusconi 
— s ocem Ivanom), Kopar (Galerija Meduza), 1974. 
Amsterdam (Galerie Hamer — s ocem Ivanom), Hle- 
bine (Galerija — s ocem Ivanom), Graz (Galerie 
Moser), Milano (Gallerie de Geneve — s ocem lva- 
nom), 1975. Munchen (Galerie Charlotte), Trogir (Mu- 
zej grada), Zagreb (Galerija primitivne umjetnosti), 


1976. Milano (Art Gallery), Sabbioneta-Mantova (Te- 
atro Olimpico), Hvar (Galerija Loža), Zagreb (Galeri- 
ja Dubrava — s ocem Ivanom), 1977. Trst (Galleria 
d'Arte Torbandena). Živi i radi u Zagrebu. 


Pal Homonai 


Rođen u Irigu 28. V 1922. Završio zanatsku školu. Po 
zanimanju stolar, radio intarzije. Slikarstvom se bavi 
od 1964. Izlaže od 1968. Samostalne izložbe: 1968. 
lrig, Beograd (Radnički univerzitet »Đuro Salaj«), 
1969. Svetozarevo (Galerija samoukih likovnih umet- 
nika), Beograd (Galerija Grafički kolektiv), 1972. Za- 
greb (Galerija primitivne umjetnosti). Živi i radi u 
Novom Sadu. 


Bosilj Ilija (Bašićević) 

Rođen 18. VIII 1895. u Šidu. Završio osnovnu školu. 
Po zanimanju bio poljoprivrednik. Slikao od 1997. 
Izlagao od 1961. Umro 12. V 1972. u svom rodnom 
mjestu. Samostalne izložbe: 1963. Beograd (Radnički 
univerzitet »Đuro Salaj«), 1964. Genova (Galleria del 
deposito), 1965. Zagreb (Galerija Studentskog cen- 
tra), 1967. Frankfurl/M (Haus Nied), Munchen (Gale- 
rie Neuhaus), Opatija (Salon hotela Ambasador), 
1968. Amsterdam (Bols taverne), 1969. Šid (Galerija 
slika Save Šumanovića), Basel (Galerie Hilt), Amster- 
dam (Galerie Mokum), 1970. Ohrid (Salon prijateljstva 
Naumovski), Šid (Narodno sveučilište), 1972. Brati- 
slava (Treći trijenale), Humlebaek (Louisiana muse- 
um), Vukovar (Gradski muzej), Šid (»Ilijanum« — mu- 
zej naivne umjetnosti), 1973. Oslo (Sonia Henie — 
Niels Onstad museum), Helsinki (Atheneum), Zagreb 
(Naivi 73). 


Mijo Kovačić 

Rođen 5. VIII 1935. u selu Gornja Šuma nedaleko 
sela Hlebina. Završio osnovnu školu. Po zanimanju 
poljoprivrednik. Slikati počeo je 1953. Izlaže od 1954. 
Samostalne izložbe: 1961. Zagreb (Galerija primitiv- 
ne umjetnosti), 1963. Split (Galerija umjetnina), 1965. 
Zurich (City Galerie), 1967. Dortmund (Galerie Mutz- 
enbach), 1969. Zagreb (Galerija primitivne umjetno- 
sti), 1974. Venezia (»Virius« Galleria dell'arte naive 
Croata), Milano (»Virius« Galleria _dell'arte_ naive 
Croata), 1975. Zagreb (Galerija primitivne umjetno- 
sti), Hlebine (Galerija), 1976. Milano (Art Gallery). 
Živi i radi u Gornjoj Šumi. 


ivan Lacković 


Rođen 1. | 1932. u selu Batinska nedaleko Pitomače, 
Podravina. Bio najprije poljoprivrednik, potom poš- 
tar, a nakon 1968. bavi se isključivo slikanjem. Crta- 
ti je počeo 1954. Izlaže od 1962. Samostalne izložbe: 
1964. Zagreb (Kabinet grafike), Koln (Galerie Zwirner), 
1966. Rijeka (Mali salon Moderne galerije), Zagreb 
(Turističko društvo »Gornji grad«), 1968. Split (Salon 
Matice hrvatske), Krško (Galerija Krško), Bjelovar 
(Gradski muzej), Đurđevac (Narodno sveučilište), 
Zurich (Galerie S. Huber), Pitomača (Narodno sve- 
učilište), 1969. Čakovec (Muzej međumurja), Zagreb 
(Galerija primitivne umjetnosti), Paris (Galerie Mona 
Lisa), Osijek (Radničko sveučilište), 1970. Split (Sa- 
lon _Uluh), Bremen (Paula Beker-Modersohn-Haus), 
Zagreb (Galerija »Dubrava«), 1971. Rijeka (Moderna 
galerija), Trebnje (Galerija likovnih samorastnikov), 
Karlovac (Zorin dom), 1972. Paris (Galerie Mona 
Lisa), Laval (Musće Henri Rousseau), 1973. Munster 
(Galerie Biškupić-Kuttler), Hannover (Funkhaus), Sa- 
mobor (Gradski muzej), Torino (Galerie Bob Ben), 
1974. Zagreb (Galerija Likum), Dubrovnik (Galerija 
»Sebastijan«), Rim (Pallazo delle espositione), Split 
(Galerija umjetnina), 1975. Amsterdam (Galerie _Ha- 
mer), Rijeka (Moderna Galerija), Crikvenica (Turis- 
tičko društvo), Caracas (Moison Bernard), Zurich 
(Galerie Susi Brunner), Milano (Galleria de Centro 
Culturale), 1976. Hvar (Galerija »Na bankete«), Za- 
greb (Grafička zbirka Nacionalne i sveučilišne biblio- 
teke), Karlovac (Zorin dom), Trebnje (Galerija likov- 
nih samorastnikov). Živi i radi u Zagrebu. 


Franjo Mraz 


Rođen u Hlebinama 4. IV 1910. Završio osnovno ško- 
lovanje. Po zanimanju zemljoradnik a nakon drugo- 
ga svjetskog rata profesionalni slikar. Crtanjem i ak- 
vareliranjem bavi se od djetinjstva. Prvi put izlaže 
godine 1931. Samostalne izložbe: 1935. Koprivnica, 
Zagreb (Zagrebački zbor), 1940. Zagreb (Umjetnički 
paviljon), 1949. Zagreb (Salon Likum), 1956 Beograd 
(Galerija ULUS-a), Koprivnica (Muzej grada), 1959. 
Zemun, 1961. Beograd, 1966. Stockholm (Galeri Brin- 
ken), 1967. Paris (Galerie Antoinette), 1972. Geneve, 
1974. Trebnje (Galerija likovnih samorastnikov), Sve- 
tozarevo (Galerija samoukih likovnih umetnika). Živi 
i radi u Beogradu. 


Vangel Naumovski 


Rođen 22. III 1924. u Ohridu. Završio tri razreda os- 
novne škole i jedan razred srednje umjetničke škole. 
Slikati počinje u djetinjstvu. Izlaže od 1954. Samo- 
stalne izložbe: 1954. Ohrid (Likovni ljetni salon), 1955. 
Skopje (Radničko sveučilište), 1958. Ohrid (Radnički 
univerzitet), 1959. Bitola (Umjetnička galerija), 1960. 
Prilep (Naroden muzej), 1963. Zagreb (Galerija pri- 
mitivne_umtetnosti), 1964. Strumica (Radnički uni- 
verzitet), 1965. Ohrid (Likovni ljetni salon — s Ivanom 
Generalićem), Rim (Studio Marguta 13), 1967. London 
(Gallery Don Quihote), Rim (Studio Via Marguta 13), 
Cagliari (Galleria Cortina d'Ampezzo), 1968. Milano 
(Galleria _il_Giorno), Como (Galleria d'arte), 1969. 
Novara (Galleria il Cortile), Ohrid (Likovni ljetni sa- 
lon), Skopje (Muzej na suvremena umetnost), 1970. 
Zagreb (Galerija primitivne umjetnosti), Paris (Gale- 
rie Mona Lisa), 1971. Skopje (Centar za kulturu i in- 
formacije), 1972. Beograd (Galerija Homo Homini), 
1973. Toronto (Gallery Joso), 1976. Beograd (Gale- 
rija 73). Živi i radi u Ohridu. 


Ivan Rabuzin 


Rođen 27. III 1919. u selu Ključ kraj Novog Marota. 
Završio majstorsku stolarsku školu u Zagrebu. Po 
zanimanju slikar. Crtati počinje 1944, a slikaniem se 
bavi od 1946. Izlaže od 1956. Samostalne izložbe: 
1956. Novi Marof (Škola učenika u privredi), 1960. 
Zagreb (Galerija primitivne umjetnosti), 1961. Zagreb 
(Salon G), 1963. Paris (Galerie Mona Lisa), 1965. Pa- 
ris (Galerie Mona Lisa), Antibes (Galerie Rene La- 
porte), 1967. Zagreb (Galerija primitivne umjetnosti), 
Paris (Galerie Mona Lisa), 1968. Antibes (Galerie Rene 
Laporte), 1970. Novi Marof, Zagreb (Galerija primi- 
tivne umjetnosti), 1971. Milano (Galleria del Milione), 
Varaždin (Gradski muzej), 1972. Bratislava (Treći tri- 
jenale — retrospektiva), Dubrovnik (Galerija Sebas- 
tijan), Trebnje (Galerija likovnih samorastnikov), Hum- 
lebaek (Louisiana Museum), 1973. Oslo (Sonia Henie 
— Niels Onstad museum), Zagreb (Naivi 73), 1974. 
Zagreb (Galerija Dubrava), 1975. Karlovac (Zorin 
dom), 1976. Zlatar (Galerija izvorne umjetnosti), Za- 
greb (Galerija »Zagreb«), 1977. Munchen (Galerie 
Charlotte). Živi i radi u Zagrebu. 


Milan Rašić 

Rodio se 7. III 1931. u selu Donje Štiplje nedaleko 
Svetozareva. Po zanimanju zemljoradnik, kasnije po- 
staje profesionalni slikar. Slika od 1961. godine. Sa- 
mostalne izložbe: 1961. Beograd (Galerija Grafički 
kolektiv), 1967. Berlin (Galerie Europa Zentrum), 
1968. Zagreb (Galerija primitivne umjetnosti). Najprije 
živi u svom selu, potom u Svetozarevu, a danas u 
Beogradu. 


Sava Sekulić 


Rođen 17. II 1902. u selu Bilišani nedaleko Obrovca 
na moru. Po zanimanju umirovljeni zidar. Slikati po- 
čeo uoči drugog svjetskog rata. Izlaže od 1969. Sa- 
mostalne izložbe: Beograd (Radnički univerzitet »Đu- 
ro Salaj«), 1972. Svetozarevo (Galerija samoukih li- 
kovnih umetnika), Beograd (Kulturni centar), 1974. 
Aranđelovac (Izložbeni salon), 1976. Zagreb (Galerija 
primitivne umjetnosti). Živi i radi u Beogradu. 


Matija Skurjeni 


Rođen 14. XII 1898. u selu Veternica kraj Zlatara. 
Po zanimanju umirovljeni ličilac. Prvi slikarski poku- 
šaji 1924. Slikarstvom se bavi od 1946. Izlaže od 1948. 
Izlaže od 1948. Samostalne izložbe: 1958. Zagreb 
(Galerija primitivne umjetnosti), 1959. Beograd (Dom 
Kulture Zapadni Vračar), Novi Sad (Salon Tribine 
mladih), 1961. Split (Galerija umjetnina), 1962. Za- 
greb (Galerija primitivne umjetnosti), Paris (Galerie 
Mona Lisa), 1963. Koln (Galerie Zwirner), 1964. Za- 
greb (Likovni studio Kabineta grafike), 1965. Koln 
(Galerie _ Zwirner), 1967. Samobor (Samoborski mu- 
zej), 1968. Zurich (Galerie fur naive Kunst), 1970. 
Zaprešić (Osnovna škola), 1971. Zaprešić (Osnovna 
škola), 1972. Zaprešić (Osnovna škola), 1973. Zla- 
tar (Galerija izvorne umjetnosti), Brdovec (Muzej), 
FrankfurvM (Bank fur Gemeinwirtschaft), 1974. Za- 
greb (Galerija Dubrava), Zagreb (Izložbeni paviljon 
Doma JNA), 1977. Zagreb (Galerija primitivne umjet- 
nosti). Živi i radi u Zaprešiću kraj Zagreba. 


Ivan Večenaj 


Rođen 18. V 1920. u selu Gola nedaleko sela Hle- 
bine. Završio četiri razreda osnovne škole. Po zani- 
manju poljoprivrednik. Crtati je počeo prije rata, a 
slikati od 1952. Izlaže od 1954. Samostalne izložbe: 
1955. Koprivnica (Gradski muzej), Varaždin (Gradski 
muzej), 1959. Zagreb (Galerija primitivne umjetnosti), 
1963. Split (Galerija umjetnina), 1975. Zagreb (Gale- 
rija primitivne umjetnosti), Split (Galerija Meštrović), 
Milano _ (Galerie _ de _ Geneve), 1977. Milano (Art 
Gallery). Živi i radi u Goli. 


Mirko Virius 


Rođen je 28. X 1889. u selu Đelekovcu nedaleko sela 
Hlebina. Završio četiri razreda osnovne škole. Po 
zanimanju bio seljak. Crtanjem se počeo baviti za 
prvog svjetskog rata, ali se tek 1936. počeo intenziv- 
nije baviti prvo crtanjem a potom slikarstvom. Godine 
1943. ubijen u koncentracionom logoru u Zemunu. 
Izlaže od 1936. godine. Posmrine samostalne izložbe: 
1950. Zagreb (Umjetnički paviljon), 1954. Koprivnica 
(Gradski muzej), 1959. Zemun (Narodni muzej), 1963. 
Zagreb (Galerija primitivne umjetnosti), 1970. Kopriv- 
nica (Naivi 70, Gradski muzej). 


Važnije izložbe na kojima izlažu naivni umjetnici 
Jugoslavije 


1931 — 1935. sudjelovanje na izložbama udruženja 
likovnih umjetnika »Zemlja« u Zagrebu, Beogradu i 
Soliji. 

1936 — 1939. četrnaest izložbi hrvatskih seljaka 
slikara (Zagreb, Beograd, Varaždin, Karlovac, Čačak, 
Koprivnica, Požarevac, Kragujevac). 

1937 |. Generalić izlaže na izložbi suvremene 
jugoslavenske umjetnosti u Pragu, kao i na nizu 
drugih izložbi u zemlji. 

1946 — 1948 »Slikarstvo i kiparstvo naroda 
Jugoslavije XIX i XX stoljeća«, Beograd, Zagreb, 
Ljubljana, Moskva, Lenjingrad, Bratislava, Prag, 
Varšava, Krakov, Budimpešta. 

1952 »Stalna izložba slikara seljaka«, Zagreb 
(osnivanje Galerije primitivne umjetnosti) 


1953. samostalna izložba |. Generalića u Parizu. 
1954. »Salon 54«, Rijeka. 
19595. III bijenale, Sao Paolo 


1956. »Primitivni umjetnici Jugoslavije«, Dubrovnik 
(povodom kongresa AICA) 

1957 — 1958 »Naivni umjetnici Jugoslavije«, Beograd, 
Ljubljana, Skopje, Zagreb. 

1958 »50 godina moderne umjetnosti«, Bruxelles; 

»La peinture naive du Douanier Rousseau a nos 
jours«, Knokke-Le Zoute 


1959 — 1960 jugoslavenska naivna umjetnost, 
Warszawa, Sopot, Prag, Brno, Ostrava. 


1961. »Das naive Bild der Welt«, Baden-Baden, 
Frankfurt, Hannover; »Laienmaler«, Basel; jugosl. 
naiv. u., London 


1961 — 1962 jugoslavenska naivna umjetnost, 
Wiesbaden, Karlsruhe, Dortmund, Stuttgart, Berlin, 
Kassel. 


1962. jugoslavenska naivna umjetnost, Edinburgh; »l 
kvadrijenale naivnih umjetnika jugoslavije«, Čačak. 
1963 — 1964 jugoslavenska naivna umjetnost, Bad 
Godesberg, Dortmund, Recklinghausen, Darmstadt, 
Hamburg. 


1964 »De lusthof der naieven«, Rotterdam  »Le 
monde naifs«, Paris; »Die Welt der naiven Malerei«, 
Salzburg. 


19695 »Hlebinska škola«, London. 


1966 I trijenale insitne umjetnosti (I triennale de l'art 
insitic), Bratislava; naivna umjetnost Jugoslavije, 
Munchen; »International naiv art«, New York. 

1968 jugoslavenska naivna umjetnost, Amsterdam, 
Groningen; jugoslavenska naivna umjetnost, 
Nurnberg; jugoslavenska naivna umjetnost, Mexico 
(9 gradova). 

1969 II trijenale insitne umjetnosti, Bratislava ; »l 
naifs« Lugano; »Grands peintres naives 
Yougoslaves«, Laval; slikarstvo na staklu naivnih, 
Mainz; jugoslavenska naivna umjetnost, Stockholm. 
1969 — 1971 jugoslavenska naivna umjetnost, SAD 
(10 gradova). 

1970 »Naivni 70«, Zagreb; »I grandi naifs Jugoslavi«, 
Rim. 

1971 »Werke und Werkstadt naiver Kunst«, 


Recklinghausen; »L'art en Yougoslavie de la 
prehitorie a nos yours«, Paris; »Arte naif in Serbia«, 
Rim; jugoslavenska naivna umjetnost, Tokio. 


1972 skulptura naivnih umjetnika jugoslavije, 
Stuttgart, Recklinghausen, Mannheim; jugoslavenska 
naivna umjetnost Bukurešt. 

1972 — 19739 III trijenale insitne umjetnosti, 
Bratislava, Louisiana (Danska), Oslo, Helsinki. 

1973 »Naivi 73«, Zagreb; »I naifs II«, Lugano; 
jugoslavenska naivna umjetnost, Jerevan, Tbilisi; 
jugoslavenska naivna umjetnost, Acapulco. 

1974 »Was war — was ist«, Recklinghausen; 
hrvatska naivna umjetnost, Mainz. 

1974 — 1975 »Die Kunst der Naiven — Themen und 
Beziehungen«, Munchen, Zurich. 

1976. »Premier Salon international d'ari 
contemporain — Yougoslavie, peintres et sculpteurs 
naifs«, Paris (Grand Palais); »Naive Art in 
Yugoslavia«, London; »Naieve Kunst uit Joegoslavie«, 
Haarlem (Frans Halsmusem), 


1976 — 1978. »Naive Art in Yugoslavia«, USA 

BILJEŠKE UZ REPRODUKCIJU 


1. Ivan Generalić: 


Ciganski svati, 1936 


Ulje na platnu. 40X 55 cm. Signirano i datirano: I. G. 
1936. Zagreb, Galerija primitivne umjetnosti. 


Slika je bila izložena na prvoj izložbi seljaka slikara 
1936. godine u Zagrebu. Ritam tog čudesnog cigan- 
skog plesa, koji nema ništa zajedničkog sa seoskim 
plesovima Hlebina, autor je dosljedno sproveo kako 
u rasporedu oblika tako i u bojama. Slikarevo je 
nastojanje bilo da od viđenog doživljaja načini priču 
o njemu s jasnom porukom socijalnog smisla: »Želio 
sam pokazati da ne slave samo ljudi u lijepim ku- 
ćama i uz lijepe gozbe, već da slavlje postoji također 
u snijegu, pod drvećem, u šumi, u malim kućama iz 
drveta ili blata, pod šatorima ili uz vatru pod vedrim 
nebom. Želio sam pokazati da se i tamo živi, da ima 
veselja i u siromaštvu« — zapisao je Ivan Generalić. 


2. Ivan Generalić: 
Sprevod Štefa Halačeka, 1934 


Ulje na platnu. 50X47 cm. Signirano: I. G. Zagreb, 
Moderna Galerija. 


Slika je bila prvi put izložena na VI izložbi udruženja 
»Zemlja« u Beogradu početkom 1935. godine, a svjet- 
sku je pažnju privukla godine 1958. na izložbi »Pe- 
deset godina moderne umjetnosti« u Bruxellesu. O 
toj slici slikar je zapisao: »U zimskim danima kada 
sam imao najviše vremena za slikanje jer nije bilo 
poslova u polju dolazi jedan seoski sluga k meni 
gledat kako slikam sjedio kraj mene satima i prigo- 
varao kako nisu ljudi tako ružni i kuče se ruše na 
mojoj slici. No meni je to jedamput dosadilo i rekao 
sam mu da ču ga naslikat i zakopati u zemlju. On 
je rekao da ja to ne mogu napravit. | naslikal sam 
mrtvaca kako leži u otvorenom ljesu, župnik nad 
njim moli žene plaču jedan čovjek drži nad mrtvacem 
križ. Sliku sam nazvao »Sprevod Štefa Halačeka« 
taxo se on zvao. Kad je slika bila izašla u novinama 
pokazal sam mu novine a ispod slike pisalo »Spre- 
vod Štefa Halačeka«. On se na to jako nasmijal i 
rekao kako su ljudi koji gledaju sliku bedasti jer 
vjeruju da sam ja mrtav a ja sam živ.« 


I 


3. Ivan Generalic: 
Pod ruškom, 1943 


Ulje na staklu. 50xX42 cm. Signirano i datirano: I. 
Generalić 1943. Zagreb, Sabor SR Hrvatske. 


Ta slika je klasični primjer hlebinskog slikarstva na 
staklu, koje je izgradio Ivan Generalić i time dao 
pečat tzv. »hlebinskoj školi«. Taj način slikanja od- 
vija se tako: prvo slikar načini na papiru crtež, po- 
tom uzme staklo jednake veličine i postavi ga na 
crtež; zatim počinje na staklu uljanim bojama sli- 
kati prvo najsitnije detalje (travčice, cvjetiće, list po 
list, sjenu na draperiji, obrve, brkove, zjenicu itd.), 
a zatim nakon što se boja osuši slika one nešto veće 
površine (bijelu suknju, modričastu pregaču, inkar- 
nai, bjeloočnicu itd.), a na koncu oslika velike povr- 
šine (pozadinu). Slika je tako zrcalno okrenuta u od- 
nosu na crtež, a sam proces slikanja točno je obrnut 
oa onog uljem na platnu gdje se počinje pozadinom 
a završava najsitnijim detaljem. Ovakvim načinom 
slikanja na staklu nastala je i ova slika koja nam pri- 
ča o sazreloj jeseni prirode i čovjeka u kojoj se 
javljaju prvi prohladni vjetrovi. 


I 


4, Ivan Generalić: 


Zubatanje listinca, 1943 


Ulje na staklu. 40,5X35 cm. Signirano i datirano: 
1943. I. Gen. Zagreb, Galerija primitivne umjetnosti. 


»U jesen ima mnogo lišća u šumi. Ljudi koji nemaju 
slame za staju, stavljaju pod kravu lišće, da bi joj 
bilo toplije. Time dobivaju gnojivo, i kravi je toplije« 
— zapisao je Ivan Generalić uz ovu sliku. Vidimo da 
je kao kod svih njegovih slika i ovdje motiv vezan 
uz egzistencijalne _ probleme života seljaka, jer ne 
treba isticati koliko je krava važna seljaku, pa stoga 
je i briga o njoj jedna od temeljnih. Inače, ne samo 
da je gradnja ove slike prototip (događaj uokviruju 
dva drveta, a otraga se otvara daleki pejzaž) već je 
ovdje prisutna i ona karakteristična nervatura granja 
u Krošnjama zmeđu kojeg se nazire nježna daljina 
s okruglim vrbama uz potok i selom na horizontu. 


5. Ivan Generalić: 
Mrtva priroda, 1953 


Ulje na staklu. 56xX 42,5 cm. Signirano i datirano: I. 
Gen. 1953. Zagreb, Moderna galerija. 


Max J. Friedlander je jednom, pišući o sociološkim 
pretpostavkama funkcije slike, zapisao da je mrtva 
priroda proizvod »mira, demokracije i sitosti«. Ne 
ulazeći u raspravu s ovom temom, moramo utvrditi 
da je Ivan Generalić ovu mrtvu prirodu naslikao u 
godini kad je imao onu zapaženu samostalnu izložbu 
u Parizu i kad socijalni problemi na selu više davno 
nisu bili oni od prije rata. Uopće od tog vremena se 
u djelu ovog slikara, ali i u cijelom hlebinskom kru- 
gu tematika mijenja, sada više nema ni motiva koji 
upućuju na obnovu ratom opustošene zemlje, već 
egzistencijalni problemi, »ljudi prirode« zaokupljaju 
njegovu pažnju. Kukuruzni kruh (prije svega zbog 
lijepe žute boje), u dimu sušeni seljački sir, crvena 
jabuka, zemljani ćup mlijeka i lončarski vrč s vinom 
— sve pred nježnim pejzažem, sve ono što seljak 
sovom nosi na polje, uz što je egzistencijalno ve- 
zan. 


IVI 


6. Ivan Generalić: 
Jogenj, 1953 (izrez) 


Ulje na staklu. 59X42 cm. Signirano i datirano: I. 
Gen. 1953. Beograd, Oto Bihalji-Merin. 


Požar je uvijek infernalan a posebno za seljaka koji 
stanuje u kući od blata pokrivenom slamnatim kro- 
Vom. On je uvijek imao neku nadnaravnu moć, svo- 
jim je plamenim jezicima nosio opčinjenje, posebno 
ako se zbio u gluho doba noči. Slikar je ovom sli- 
KOM želio obilježiti samo značenje katastrofe, ali 
naravno sagledano iz njegova ugla. To znači i kao 
vizualnu fascinaciju: tri izvora crvenog svjetla čine 
istostranični trokut što se nisko spustio u tamno- 
zeleni mrak te uspravne slike. Zato su svi likovi po- 
jeanostavljeni do geste straha i nesreće kojom stva- 
ra paničnu gužvu u spomenutom trokutu, u donjem 
dijelu slike. 


7/7. ivan Generalić: 
Moj atlier, 1959 


Ulje na staklu. 78X56 cm. Signirano i datirano: I. 
Gen. 1959. Beograd, Đuro Kladarin. 


Ovom nam slikom Ivan Generalić priča kako i gdje 
slika. Dakle u dvorištu svoje kuće slika ono što vidi 
oko sebe. Ali, onaj tko je jednom njega posjetio u 
Hlebinama zna da njegovo dvorište nikada nije mo- 
glo tako izgledati, zna da je sve što je naslikao na 
ovoj slici samo sastavljeno od viđenih elemenata. 
Tu nam se možda najjasnije pokazuje njegova me- 
toda slikanja. On vrlo pozorno promatra prirodu, 
svaki detalj, a zatim u svojoj maloj sobici gradi sliku 
onako kako želi da nam ispriča ono što želi, pri 
čemu koristi i simbole (pijetao, krava) koje ponekad 
ne može do kraja protumačiti. Tako se ovdje ispre- 
pleću neke opće konstatacije koje su se taložile sto- 
ljećima, koje neki nazivaju arhetipovima, ali se jav- 
ljaju i nove fabule koje on izmišlja i kojima ne manj- 
ka humor (crvena krava gleda kako slika, a crveni 
pijetao kukurikanjem objavljuje dovršenje slike). 


mI 


8. Ivan Generalić: 


Igra konja, 1956 


Ulje na staklu. 30xX 40 cm. Signirano i datirano: I. 
Gen. 1956. Zagreb, Galerija primitivne umjetnosti. 


Život je i veselje. Bijelac i vranac pobjegli su da bi 
se veselili u prostranim daljinama. Slikar je cijelu 
sliku usredotočio samo na njih što u prvom planu 
razuzdano skaču. Polja su reducirana samo na ša- 
hovsko polje nježnih gradacija od plavičastozelene 
do smeđe boje, tako da ne možemo znati što na 
njima raste. Samo jedno veliko i do njega malo drvo 
s jedne i zaselak s kućicom s druge strane. Dječak 
trči uzdignutih ruku. Kolika razlika od onih slika na- 
stalih deset ili petnaest godina prije toga, kad je 
trebalo islikati svaki listić, s mnogo riječi ispričati 
priču, kad je gotovo postojao strah od praznine. Sada 
pciovinu slike pokriva nebo i oblaci nošeni jasnim 
vjetrom, kao da oni slijede igru konja. 


9. Ivan Generalić: 
Drvoseči, 1959 


Ulie na staklu. 71X121 cm. Signirano i datirano: I. 
Gen. 1959. Zagreb, Galerija primitivne umjetnosti. 


»Ja prirodu ne slikam onako kakova je — kad bi je 
morao slikati onako kakova je ne bi naslikao ni jed- 
no jedino drvo. Moje drveće je onako, kakovo je jer 
ih drugačije ne znam slikati. Ja sam ih izmislio — to 
je moje drveće, po njima me se može prepoznati« 
— zapisao je slikar uz ovu sliku. Autor je i ovdje 
zanemario stvarnost u nizu elemenata počevši od 
pauna kojeg nema u podravskim šumama i koji u 
prirodi drugačije izgleda, pa do potpuno izmišljenih 
ptica što polijetaju iz branjevine. Tri drvosječe htije- 
no shematično ponavljaju svoj pokret, a dvije žene 
skupljaju grane i stavljaju ih na kravlju zapregu kao 
što to seljaci rade svake jeseni. Irealnost i realnost 
stapaju se u posebnu poetičnost. 


10a_ Ivan Generalić: 


Viriusova smrt, 1959 


Ulje na staklu. 49xX62 cm. Signirano i datirano: I. 
Gen. 1959. Zagreb, Galerija primitivne umjetnosti. 


Slikar Mirko Virius s kojim je autor slike prijatelje- 
vao i izlagao od 1936. godine stradao je za rata u 
Koncentracionom logoru. Potresen tim događajem 
naslikao je njegovu smrt ali onako kako to on za- 
mišlja. Po narodnom običaju pokrio je oči bijelom 
maramom i postavio oko njega svijeće sa crvenim 
plamenom. «I pjetao je ovdje kao prijatelj čovjeka«, 
kaže Generalić. Crvenom pijetlu u dijagonali je zat- 
Vor s crvenim krovom i četiri figure oplakuju mrtvaca. 
Logorska žica oivičila je pust zelen travnjak. | zatim 
»hlebinski« pejzaž prema kojem opet u dijagonali 
leži mrtvac — a sve to desilo se u Zemunu kraj Beo- 
grada. Opet je to potresna legenda s mnogo simbola 
koju nam je ispričao slikar. Postoje još dvije varijante 
te slike od kojih je ona iz 1974. gotovo četiri metra 
dugo platno sa svega četiri znaka: mrtav čovjek, cr- 
vena krava topla daha, daleko u snijegu izgubljeno 
rodno selo i samo naznačena logorska žica s tor- 
njem. Sve je sada uopćeno: velika poema o smrti. 


IVI 


10b_ Ivan Generalić: 
Rogati konj, 1961 


Ulie na staklu. 776x145 cm. Signirano i datirano: I. 
Gen. 1961. U vlasništvu autora. 


Slikar nam priča da u njegovu kraju postoji bajka 
o rogatom konju, koju su mu pričali dok je još bio 
malen: konj s jednim rogom dolazi na šumske čis- 
tine do bi pasao ili se napojio i tko ga tamo sretne, 
tom će se ispuniti sve želje. Zato su oni ljudi koji 
su ga sreli postali bogati, ali mogu postati i nesretni 
ako se ne pridržavaju onog što im je naloženo. Tako 
su djevojke dobile za muža momka za kojim čeznu 
i obrnuto, bolesni su ozdravili, a starci su postali 
mladi. Posebno je zanimljivo da se mit o jednorogu 
javlja u pradavna vremena, čak u Indiji postoji ta 
leaenda, a u doba manirizma (1520—1650) bio je 
vrlo omiljena tema, a susrećemo ga i danas (Jean 
Cocteau, Salvador Dali). U svojoj višeznačnosti ističe 
se svakako njegova magično-erotična alegorija, bez 
obzira što u srednjem vijeku ima značenje i Krista, 
ali i đavla. 


11. Ivan Generalić: 


Raspeti pevec, 1964 


Ulie na staklu. 100xX84 cm. Signirano i datirano: I. 
Gen. 1964. Zagreb, Galerija primitivne umjetnosti. 


O vijetlu u opusu Ivana Generalića mogla bi se na- 
pisati ikonografska studija. Konačno pijetao je od 
pradavnih vremena igrao važnu ulogu u vrlo širokom 
rasponu od simbola plodnosti i muškosti do predska- 
zivača smrti. S druge strane u stočarskoj Podravini 
posebno je razvijen uzgoj kokoši, pa tako pijetla u 
tom kraju smatraju svojim simbolom. Slikar je na 
ovoj slici načinio sinkraziju nekoliko elemenata: u 
polju kraj zrelog žita je strašilo za ptice, strašilo je 
pretvoreno u netom zaklanog pijetla, pijetao je kri- 
lima razapet na dva drveta na kojima je gore rubac, 
ali umjesto natpisa INRI, što ga nalazimo na raspe- 
ćima, ovdje je slikareva signatura. Žarko crvenilo 
pijetla, kao i njegova smrt, suprotstavljeni su tmur- 
nom dramatičnom nebu, ali i zrelom žitu i pitomom 
peizažu što nas vodi do horizonta. 


12. ivan Generalić: 
Jelenski svati, 1959 


Ulie na staklu. 100x175 cm. Signirano i datirano: I. 
Gen. 14. VII 1959. Zagreb, Josip Generalić. 


To je sigurno jedno od remek-djela Ivana Generalića, 
ali i prvo staklo tako velikog formata. Ovoj slici pre- 
stoje još dvije, prva slika je bila samo s jednim je- 
lenom, druga s dva, a ova pokazuje četiri jednaka 
bijela jelena koji uzdignute glave uz rub šume jedan 
za drugim jednako kroče tražeći svoju ženku. Za- 
nimljivo je da on nije u stanju obrazložiti zašto su 
jeleni bijeli, osim što veli da ih je tako naslikao iz 
likovnih razloga. Zar je i šuma zato bijelih grana 
bez i jednog lista, premda je trava zelena a raslinstvo 
smeđecrveno? U ovoj bajci susrećemo opet niz kon- 
trasta koji nam uz svu realnost prikaza govore o ne- 
koi drugoj dimenziji koju ne bismo smjeli odvojiti od 
poezije. | neka prisutna plošnost u nervaturi granja 
(kao nekada prije petnaest godina) suprotstavljena je 
dupokim prodorima u tajnovitu šumu. Jeleni bijeli 
koračaju gotovo shematično jedan za drugim, jedan 
za drugim... 


I 


13. Ivan Generalić: 


Maska smrti u noći, 1975 


Ulje na staklu. 77X140 cm. Signirano i datirano: I. 
Gen. 1975. Vlasništvo autora. 


Postoji mišljenje da u stvaranju naivnog umjetnika 
nema razvoja, da njegov likovni izraz, premda svoje- 
vrstan, uvijek ostaje jednak pa slikao on i desetlje- 
ćima. Djelo Ivana Generalića upravo dokazuje da 
naivni umjetnik jednako kao i svaki slikar može imati 
i svoje razvojne faze. Tako je ovom slikaru posljed- 
njih godina predmet slikanja suočenje pojedinca s 
prolaznošću života i svijeta, što ima za posljedicu 
tako ozbiljan zaokret da ta djela jedva možemo uklju- 
čiti u uvriježeni pojam »hlebinske škole«, iako se na- 
meću kao konzekvenca njegova stvaralaštva. Ova 
maska već se prije pojavila na jednoj od slika, od- 
nosno criežu iz 1936. godine što prikazuje »fašen- 
kare«. Ali sada je to »maska smrti« što se jezovito 
ceri. Tko se krije iza te maske, tko je smrt? Ima li 
ona žuti šešir i uvijek nepromijenjeno lice? | onda 
kad dramatični oblaci prolaze nošeni vjetrom? Slika 
je nastala neposredno nakon smrti autorove žene. 


II 


14. ivan Generalić 
Peski 


Ulje na staklu. 105 X 127 cm. Signirano i datirano: 
I. Gen. 1975. U vlasništvu autora. 


Najnovija djela Ivana Generalića vrlo su izrazito oz- 
načena kao otkriće novog svijeta zbilje, ali i kao 
zaključak dosadašnjeg stvaranja. Ako se sjetimo 
ovdje reproducirane slike »Igra konja« (sl. 8) i obra- 
timo pažnju na polje po kojem konji veselo skaču, 
ali i nekih drugih slika (»Očupani pijetao«, 1954, Za- 
greb, Moderna galerija) — tada otkrivamo porijeklo 
slike »Peski«. Samo sada to nije pozadina nekog 
zbivanja, sada nema više ni oblačka na nebu: ostala 
je pustoš, osamljenost, beskraj. Javila se potpuno 
nova, druga kvaliteta koja dotiče neko mortifikaciono 
područje što razrješuje, pomiruje sve poznato i ne- 
poznato, poput krajolika što ga Perzefora, ta davna 
božica vegetacije, gleda za zimskih mjeseci dok sjedi 
Kao sudac kraj svog supruga Hada. 


15. Ivan Generalić 


Autoportret 


Ulje na staklu. 86 X 96 cm. Signirano i datirano: 
I. Gen. 1975. Zagreb, Galerija primitivne umjetnosti. 


Kad danas slika Ivan Generalić drugačije gradi sliku. 
Sada više ne gomila detalje kojima govori o svakom 
listu i svakoj grani na drvetu, o točku i prašnicima 
svakog pojedinog cvijeta, sada su mu dovoljna dva 
tri znaka, samo tri boje da naslika »Autoportret«. 
Takovo suzvučje omogućuje mu i nužno potrebnu 
disonancu kad slika samoga sebe, pognute glave 
(kosa je suvišna) i zatvorenih očiju. Disonanci, to 
nesuglasje između neminovnosti života i smrti, nalazi 
se u srednjem uhu, duboko negdje u čovjeku, i ostaje 
nerazriješeno: razmišljanja samo postavljaju pitanje: 
zašto? Zato tu nema vatrometa boja ni hlebinskog 
krajolika u pozadini: trijezna i beskrajna modrina po- 
zadine — da, to je ono pitanje s kojim se susreće 
svaki list, svaka živa stanica svijeta. Jest, Ivan Ge- 
neralić okrenuo je leđa dosadašnjem sigurnom putu, 
ali skorašnje djelo njegovo utvrđuje ga ponovno kao 
snažnu slikarsku ličnost koja ne može nestati s ob- 
zorja likovnog stvaralaštva našeg doba. 


I 


16. ivan Generalić: 
Mona Lisa, 1972. 


Ulje na staklu. 160x120 cm. Signirano i datirano: I. 
Gen. 1972. U vlasništvu autora. 


Postepeni ulaz u novu, sadašnju fazu slikanja Ivana 
Generalića moramo zabilježiti upravo ovom slikom, 
što prikazuje neko čudno pernato biće koje je u 
pustom kraju sa zagasito crvenim nebom svojom 
nasrtljivošću osvojilo gotovo cijelu, ne malu, povr- 
šinu slike. Oko nam njeno govori da je to biće u 
strahu, a svojim kandžama ono samo ulijeva strah. 
Osamljeno, sučeljeno je u sumraku s nečim što ne 
vicimo, a život to neminovno donosi svakom živom 
biću. Od mitova koje nam priča Ivan Generalić sada 
stvara velika potresna djela prožeta sudbonosnim 
surxobima. Znajući to, dao je i svojoj slici ime one 
slike koja ga je najviše impresionirala za svog bo- 
ravka u Louvreu prije dvadesetak godina. 


1/a. Mirko Virius: 
Prosjak, 1938 


Ulje na platnu. 49,5X 39,5 cm. Signirano i potpisano: 
M. Virius 1938. Zagreb, Galerija primitivne umjetnosti. 


Cjelokupni opus Mirka Viriusa nastao je u svega 
nekoliko godina (1936—1941) i to u Đelekovcu, selu 
nedaleko Hlebina. Ipak on nije slijedio trag Ivana 
Generalića, premda su prijateljevali i skupa izlagali. 
»Prosjak« nam o tome jasno govori: škrt u boji, jed- 
nostavan u crtežu. Monumentalan. Kao spomenik si- 
romaštvu. Ekspresivan. Kao optužba nepravde. Čo- 
vjek sjedi skrštenih ruku i modrim očima gleda pre- 
da se: tko je kriv da je u zakrpama gladan i gušav. 
Njegova razmišljanja postaju naša razmišljanja. I tako 
slika raste, raste u dubinu, raste u apoteozu socijal- 
ne nepravde, u sazvučje toplih tonova figure s ten- 
dencijom širenja i hladne pozadine, koja ukroćuje 
lapidarni lik. 


17/7b _ Mirko Virius: 
Žetva, 1938 


Ulis na platnu. 44xX70 cm. Signirano i potpisano: 
M. V. 1938. Zagreb, Galerija primitivne umjetnosti. 


Ne bez razloga su kritičari potcrtavali da ie Mirko 
Virius najveći realist među predstavnicima »hlebin- 
ske škole«. On svakako nije liričar da bi se služio 
sitnim detaljima koje ređa jedan do drugog. On slika 
ono što vidi i to što vidi zatim prepričava na svoj 
neposredan način: ova scena žetve mogla bi se sko- 
ro locirati u blizinu njegova sela, a otraga se vide 
brežuljci u obližnjoj Mađarskoj. Ali tvrdi oblici fi- 
gura izrečeni minimalnim sredstvima u kojima pred- 
njači ekspresivni crtež, upućuju nas da čujemo zvuk 
kose kojom seljak kosi, da osjetimo bol u leđima od 
cjelodnevnog saginjanja ili umor od vezanja snoplja. 
A sunce prži tako da je zrelo žito još žuće, a nebo 
još modrije. Ipak posjed je malen i sami ukućani su 
dovoljni da obave posao. 


18a Mirko Virius: 
Svađa za među, 1936 
Crtež perom i tušem na papiru. 30xX 40,5 cm. Signi- 


rano i datirano: M. Virius 1936. Zagreb, Galerija pri- 
mitivne umjetnosti. 


18b_ Mirko Virius: 
Prosjek u selu, 1936 


Crtež perom i tušem na papiru. 29,5xX 39,5 cm. Signi- 
rano i datirano: M. Virius 1936. Zagreb, Galerija pri- 
mitivne umjetnosti. 


Ova dva crteža ukazuju na početak stvaranja Mirka 
Viriusa i rađena su kao završena realizacija premda 
je godinu dana kasnije prema njima radio slike tem- 
perom na staklu. Kako mu je i bio cilj da crtežom 
kaže sve što je imao reći, to se poslužio punom za- 
tvcrenom konturom i tek tamo gdje je to bilo neop- 
hodno koristio je šrature bilo radi sjene ili druge 
boje (krava, odjeća). Time je postigao golu jasnoću: 
»| ove slike nisu bile točne, ali ipak razumljive« — 
zapisao je Virius u svojoj autobiografiji o svojim pr- 
vim slikarskim pokušajima još za prvog svjetskog 
rata kada je u zarobljeništvu kratko vrijeme slikao. 
Taj zapis vrlo točno obilježava njegov način rada, 
jer u njegovu crtežu nema preciznosti u odnosu na 
perspektivu, a osobito proporcija, posebno kad je 
figura pokazana u skraćenjima. Međutim, upravo 
tim sredstvima on postiže ekspresiju do koje mu je 
prvestveno stalo nepatvoreno socijalno svjedočan- 
stvo o radu bez prestanka i bez izgleda na bolje. 
Posjedi su toliko mali da je jedna brazda razlog za 
fizičko obračunavanje, a kako i gdje živi domaćica 


KOia prosjaku daje šaku kukuruza. 


19. Mirko Virius: 
Korpar, 1937 


Crtež perom i tušem na papiru. 39,7xX30 cm. Signi- 
rano i datirano: M. Virius 1937. Zagreb, Galerija pri- 
mitivne umjetnosti. 


Ako je u djelu Mirka Viriusa vidljiva tendencija rea- 
lizmu, ipak ekspresivnost oblika je težište njegova 
likovnoga govora. Motiv je jednostavan: korpar ko- 
rača po putu iz jednog sela u drugo. Ali Virius je 
cijelim nizom detalja (odjeća, cokule s mnogo za- 
krpa, mršavost figure, svega dvije korpe koje nudi 
na prodaju itd.) prodro dublje, on nije samo ispričao 
priču o korparu koji hoda u pejzažu, on kazuje o 
krajnje siromašnom čovjeku čija egzistencija (ali i 
egzistencija njegove porodice) zavisi od prodaje ko- 
šara. Jedan kritičar je zapisao uz ovaj crtež: »Čovjek 
korača ispred oblaka, ritav i nosi sunce na grudima. 
samo je jedno sunce; ono ne sija s neba, nije ni u 
njemu, već ga nosi na grudima ščepavši ga čvrsto 
čvornovatim prstima. To sunce je obična korpa, sva 
zaokružena idealnim krugovima od pletenog pruća, 
sjajna i čista. Blješti i sija osvjetljavajući put kora- 
cima zakrpanih _cokula. Jedina pravilnost u spletu 
izukrštenih linija...« (M. Bašićević). 


II 


20. Mirko Virius: 
Povratak po kiši, 1939 


Ulje na platnu. 56X68 cm. Signirano i datirano: M. 
Vir. 1939. Zagreb, Galerija primitivne umjetnosti. 


Mirko Virius i ovom slikom postavlja pitanje kakav 
je život u tom kafkinskom svijetu blatnjava sela. Kiša 
pada nemilice — o tome svjedoče kosi potezi kis- 
tom. Posao se nije mogao obaviti, zato su lica zabri- 
nuta u tih dostojanstvenih ljudi. Ali oni su nemoćni 
pred tom elementarnom nepogodom, kao što su 
nemoćni i pred socijalnim prilikama u kojima žive. 
Svega ih je troje, muž, žena i nadničarka, koja je 
centrirana u slici i bojom i položajem. Nema nade 
za budućnost, kao neko predosjećanje onog što će 
se uskoro desiti: budućnost je za Mirka Viriusa bila 
ne samo rat već i smrt u koncentracionom logoru. 


21. Franjo Mraz: 


Selo vozi gradu led, 1936 


Tempera na staklu. 30,5X 40,5 cm. Signirano i dati- 
rano: F. Mraz 1936. Zagreb, Moderna galerija. 


Od godine 1931. je Franjo Mraz prisutan u jugosla- 
venskom naivnom slikarstvu kao nezaobilazna ina- 
čica. Posebno je važnu ulogu igrao u vrijeme kad su 
seljaci slikari sami organizirali svoje izložbe od po- 
četka drugog svjetskog rata. Ovu sliku pokazao je 
upravo na prvoj izložbi seljaka slikara 1936. godine, 
te ona tako ulazi u antologiju naivne umjetnosti. Ovaj 
slikar je u takvim djelima otvorio svoju lirsku prirodu, 
koja je jača od razborita mišljenja. On gradi sliku 
na staklu spontano pri radu i kod toga zanemaruje 
crtež i liniju, ali zato pokazuje koliko ima istančan 
osjećaj za mjeru i sklad. Putem tog nezavisnoga 
govora i mekog tretmana Mraz nam s druge strane 
jasno govori o svojoj izrazitoj društvenoj angažira- 
nosti pri izboru tema: seljak da bi zaradio koji nov- 
Čić i po cičoj zimi promrzlim rukama vadi led za 
stanovnike grada, koji se vidi uz gornji rub slike. 
Ovdje nema neba, iz ptičje perspektive basnovito je 
ispričana zima, seljaci što režu led i voze ga čak i 
kravljom spregom ljudima kojima nije hladno. 

22a _ Mirko Virius: 
Bijeg, 1936 
Crtež perom i tušem na papiru. 29,5xX 39,5 cm. Sig- 


nirano i datirano: M. Virius 1936. Zagreb, Galerija 
primitivne umjetnosti. 


22b . Mirko Virius: 


Povratak sa sajmišta, 1937 


Crtež perom i tušem na papiru. 30xX 39,5 cm. Signi- 
rano i datirano: M. Virius 1937. Zagreb, Galerija pri- 
mitivne umjetnosti. 


Crtež »Bijeg« je ilustracija za istoimenu novelu nje- 
gova suseljanina književnika Mihovila Pavleka — Miš- 
kine (1887—1942), u kojoj priča o seljaku koji je ku- 
pio traktor čije je održavanje koštalo više no što je 
mogao zaraditi, a morao je platiti i poseban porez. 
Ovaj crtež upravo pokazuje trenutak kod poreznih 
organa, kojima govori seljak: »... Traktor sam uzeo 
na dug. Dugovi su se pomnožili i još rastu. Vi se eto 
lijepo brinete, da ja što i za državu zaslužim, a nijeste 
se pobrinuli, da ima to zlo što jesti. Sada, kad nema 
žita, navalio je na mene. Dosada mi je izjeo tri rali 
zemlje, a sada ždere mene i kuću. — Što me gle- 
date, ne lažem, vidite kakav sam: kost i koža. — 
Kifle, pajceka, sve su mi drugi pojeli... Žganaca, 
krumpira da mi je! | još bi me oporezovali... Evo 
vam sudskih odluka, evo vam kod kuće traktor. Uz- 
mite sve! | pišite zapisnik: Ja, Tomo Cestarić, kbr. 
70, iz sela Škrtovca, dajem vam svoj traktor, a vi se 
obavezujete, da ćete mene, ženu i djecu, hraniti i 
uzdržavati...« (Miškina, Trakavica, Zagreb, 1935). | 
crtež »Povratak sa sajmišta« mogao bi biti ilustra- 
cija za jednu novelu spomenutog seljaka književ- 
nika, koji je u nekoliko navrata pisao o zbivanjima na 
sajmištu na koje seljaci teška srca ali ipak s nadom 
odlaze da prodaju kravu, no sticajem okolnosti (nisu 


registrirali svoja kola) ostaju bez krave i bez novca. 
Na ovom crtežu kazuju upravo o takvim okolnostima, 
zamišljena lica seljaka koje je imućniji povezao kući. 
| prema ovom crtežu je slikar kasnije načinio tem- 
peru na staklu. 


23a_ Mirko Virius: 
Tomek na paši, 1938 
Crtež perom i tušem na papiru. 31xX41 cm. Signi- 


rano i datirano: M. Virius 1938. Zagreb, Galerija pri- 
mitivne umjetnosti. 


23b__ Mirko Virius: 
Preplašeni konji, 1937 


Crtež perom i tušem na papiru. 30xX 40,5 cm. Signi- 
rano i datirano: M. Virius 1937. Zagreb, Galerija pri- 
mitivne umjetnosti. 


Crteži kasnijih godina su sigurniji u potezu. Perspek- 
tiva je i nadalje linijska, nema u njegovu opusu ni 
ptičje, ni žablje kao što susrećemo u slikama ostalih 
predstavnika hlebinske škole. Tematski krug ostaje 
isti: koja je budućnost djece što nose iznošene i za- 
krpane kapute svojih očeva a umjesto igre, oni vode 
kravu na pašu ili se konji preplaše, pojure u selo iz 
straha pred nevremenom što nadolazi i tako pogaze 
svoga gazdu. Ostao je sam na putu ležeći, mrtav. 
Ono lice dječaka što gleda u nas (razgovor među 
djecom toliko je ozbiljan da se ne gledaju među so- 
bom), kao da nam govori što se dogodilo na donjem 
crtežu, kao da su konji pregazili njegova oca. Takva 
ekspresivnost tih jednostavnih, gotovo krutih poteza, 
ne govori nam samo o dubini proćućenih zbivanja 
koje pokazuje već i o posebno razvijenom osjećanju 
za oblike i njihov raspored. 

24. Franjo Filipovic: 
Paradajz, 1963 


Ulje na staklu. 30X30 cm. Signirano i datirano: F. 
Filipović 1963. SR Njemačka, privatno vlasništvo. 


Seljak Franjo Filipović ide u prvu generaciju hlebin- 
skih slikara nakon drugog svjetskog rata. U početku 
skoro negirajući crtež, gotovo je isključivo bojom 
gradio vrlo osjetljive i mekane slike kojima priča o 
životu koji živi. U toku godina unosi u svoje slike na 
staklu kao konstitutivni element crtež, koji svojim ne- 
mirom stvara isprepletenu i stiliziranu živost poja- 
čanu jednostavnim skoro čistim bojom. Proizašavši 
iz okrilja Ivana Generalića njegovi radovi pokazuju 
stvarnu vlastitost samo onda kad uspijeva otkriti neki 
novi motiv kao što je na primjer i ova mrtva priroda. 


25a_ Ivan Večenaj: 


Kruh naš svagdašnji, 1960 


Ulje na staklu. 30,5xX35 cm. Signirano i datirano: I. 
Večenaj 1960. Zagreb, Galerija primitivne umjetnosti. 


Premda Ivan Večenaj živi nedaleko Hlebina (uz li- 
jevu obalu rijeke Drave) njegov početak nosio je 
oznake ruralnog (seoskog) amaterizma kako bi za- 
tim bio pod utjecajem »hlebinske škole«. Tako od 
samog početka vidimo u njegovu slikarstvu razvijen 
osjećaj za prostor u slici kao i različite izvore svjetla 
(u zatvorenu prostoru), a zatim se pomenuti utjecaj 
manifestira pojednostavljenjem, bojenjem širokih plo- 
ha, otvorenijim registrom boja, kao i tipično hlebin- 
skim izborom tema. U toj fazi njegova rada svakako 
treba istaknuti ovu mrtvu prirodu kojoj već sam nas- 
lov govori o njegovu interesu za egzistencijalne pro- 
bleme. 


25b Ivan Večenaj: 
Bjeg u Egipat, 1967 


Ulje na staklu. 60xX67 cm. Signirano i datirano: |. 
Večenaj 1967. Firenca, Zbirka Benelli. 


Nakon godine 1960. počinje kod ovog slikara traga- 
nje za vlastitim putom koji treba da ga odvede od 
»hlebinske« produkcije. Sada Ivan Večenaj više ne 
teži da prirodu tumači, nego nastoji pokazati svoj 
odnos, svoja razmišljanja o prirodi, ali i o životu. Ma- 
gični proces metafore, najčešće posve individualan, 
otvara sada novo poglavlje — ispričanu priču o mitu, 
koji je sam po sebi naivan, koji misli u slikama, jer 
se još nije izrazio misaono, koji ukida vrijeme, kojeg 
ne treba izjednačiti s običnom stvarnošću, jer se 
zbiva sada i uvijek. Tako Večenaj počinje slikati 
priče koje se temelje na biblijskim motivima, ali sa 
sasvim neuobičajenim relacijama (bijeg u Egipat 
po snijegu) on prvenstveno govori o stradanju čov- 
jeka, njegovoj sudbini i to profanom paradoksal- 
nošću. 


26a Ivan Večenaj: 
Sprevod, 1962 


Crtež perom i tušem. Signirano i datirano: I. Večenaj 
1962. U vlasništvu autora. 


26b Ivan Večenaj: 


Trebljenje kukuruza, 1974 


Crtež perom i tušem. 60X70 cm. Signirano i dati- 
rano: I. Večenaj — T. 1974. g. U vlasništvu autora. 


Oba ova crteža, premda su nastala u rasponu od 
dvadeset godina, pričaju nam o životu seljaka kraja 
u kojem slikar živi. Moramo reći toga kraja, jer oba 
su nastala na temelju znanja o prikazanim zbivanji- 
ma, a nisu zapis na licu mjesta. »Sprevod« nije u 
Goli, već u izmišljenom selu sličnom Goli, zato je 
i prisutna i stilizacija (kuće s izrazito visokim kro- 
vovima, nagnute glave ljudi) koja može preći i u 
maniru. Ali ovaj crtež se temelji na jednoj slici na- 
slikanoj uljanom bojom na lesonitu iz 1959. godine, 
koja je po svom naturalizmu, a u ovog se slikara on 
često javlja, jedno od važnih djela. »Trebljenje ku- 
kuruza« pokazuje da je Večenaj sada vrstan tehni- 
čar, koji sigurno vodi svaki potez perom, te da svjes- 
no čini pomake i slobodno se odnosi prema propor- 
cijama (prevelika stopala) kojima postiže svojevrsnu 
izražajnost. | motiv je sjećanje, kako je nekad bilo, 
ali socijalna angažiranost koju smo susreli u jugo- 
slavenskoj naivi između dva rata, sada je zamijenje- 
na problemima postojanja, života samog. 


I 


27. Ivan Večenaj: 
Mladoženja, 1951 


Crtež perom i tušem na papiru. 40xX29 cm. Signi- 
rano i datirano: I. Večenaj 1951. U vlasništvu autora. 


Ovaj crtež nastao je vrlo rano, negdje na početku 
autorova stvaranja. To je bilo vjerojatno negdje kad 
je nakon ruralnog amatera počeo prihvaćati »hlebin- 
ski« recept. Iz tog vremena samostalnih crteža go- 
tovo i nema, postojali su tada uglavnom oni što su 
bili predlošci za slike na staklu. Ipak ovaj crtež u 
svojoj jednostavnosti i nezgrapnosti, čak početničkoj 
nespretnosti pokazuje privlačnu realizaciju. 


28. Ivan Večenaj: 
Mojsije Il, 1965 


Ulje na staklu. 100xX89 cm. Signirano i datirano: I. 
Večenaj Tišljarov 1965. Frankfurt n/M, Zbirka grada. 


Ta je slika svakako jedan od vrhunaca Večenajeva 
stvaranja. Pošavši svojim kvrgavim putem unio je u 
hlebinski slikarski krug novu dimenziju, o kojoj nje- 
gov monograf piše: »Veliku i staru legendu konkre- 
tizirao je izmišljenom anegdotom. Uz to je postigao 
čudesnost na način svojstven svom dosadašnjem 
razvoju, i dojam iznenađenja, oštar i groteskan u 
dobrom značenju te riječi. Tako je iznenada došlo 
do novog proširenja ikonografije hlebinskog kruga, 
a na način smion i baziran i do proširenja biblijske 
ikonografije« (Grgo Gamulin). To proširenje ima i 
svoju profanu dimenziju: stari pastir predvodi svoje 
ovce u demonskom pejzažu koji prati svojim crte- 
zom njegov bijes. 


29. Ivan Večenaj: 
Japa študeraju, 1965 


Ulje na staklu. 50X 41 cm. Signirano i datirano: Ivan 
Večenaj  Tišljarov 1965. Koprivnica, dr. Krešimir 
Šva:c. 


Određena sklonost naturalizmu također je prisutna 
u djelu Ivana Večenaja. Ta naklonost ovdje je došla 
do izražaja i putem posebnog načina slikanja što ga 
je sam ostvario: širokim linijama što se ređaju jedna 
do druge, kao u košare od pruća, postiže posebnu 
nervaturu (inkarnat, odjeća) koju suprotstavlja mir- 
nom zimskom pejzažu u pozadini. Tako i tamne za- 
tvorene boje koje isključuju otpor i perspektivu, su- 
čeljuje bijelom snijegu i modrom nebu što se uda- 
ljava. Tako je otac ostao sam u svom jadu lične eg- 
zistencije. 


30a Ivan Večenaj: 
Fašinkaši, 1971 
Crtež perom i tušem na papiru. 50,2 X 71 cm. Sign!- 


rano i datirano: I. Večenaj 1971. Zagreb, Zbirka Biš- 
kupić. 


30b Ivan Večenaj: 
Pevci se kolu, 1972. 


Crtež perom i tušem na papiru. 50,3X71 cm. Signi- 
rano i datirano: |. Večenaj — 1972. Zagreb, Zbirka 
Biškupić. 


Poklade — koliko ih se čeka, koliko je tu veselja. Ti 
običaji, što su rašireni po cijeloj Evropi, nekada su 
imali magično značenje: prerušavanjem, oblačenjem 
odjeće s naopake strane, zastiranjem lica itd. tre- 
balo je otjerati zimu, demone, zle sile i odbiti njiho- 
vo djelovanje od ljudi, stoke, domova i usjeva — da- 
kle ceremonije koje su bile vezane uz kult plodnosti. 
Za poklade u Goli, kako nam prikazuje Ivan Večenaj, 
karakteristično je da se seljaci maskiraju i kao krave 
vuku kola, što je možda vezano uz pradavne dijoni- 
zijske svečanosti gdje glavnu ulogu igra carrus nava- 
lis (karneval), dakle, kola u obliku broda. No prepu- 
stimo to etnolozima i usput napomenimo da zato što 
nam slikar ovdje prikazuje jednu scenu koja je veza- 
na uz folklor, taj je crtež zanimljiv i za etnografiju, ali 
mi ga ovdje s punim pravom promatramo isključivo 
s aspekta umjetnosti: osamljenost ove čudne sprege 
sigurnim nam crtežom priča o zbivanju, a maske su 
dobile lica koja povezuju humor s onom sklonosti 
Večenaja demonskom. U osnovi crteža s borbom pi- 
jetlova leži također prastara zabava koja ima i svoj 
kultski karakter, što proizlazi iz činjenice da je pije- 
tao bio od pradavnih vremena žrtvena životinja ali i 
simbol različitih Značenja od plodnosti i potencije do 
razgonitelja demona i objavitelja svjetla, no on može 


simbolizirati i smrt kao i đavla, što je česta tema 
koju Večenaj dotiče slikajući pijetla. 


31a Ivan Večenaj: 
Krave u štali, 1971 
Crtež perom i tušem na papiru. 42 X 50 cm. Signira- 


no i datirano: I. Večenaj — T. 1971. Zagreb, Zbirka 
Biškupić 


31b Ivan Večenaj: 
Deček, 1970 


Crtež perom i tušem na papiru. 53 X 71 cm. Signira- 
no i datirano: I. Večenaj 1970. Zagreb, Zbirka Bišku- 


pić 


Oba ova crteža vezana su uz zapažene slike Ivana 
Večenaja — ne kao predlošci za slike na staklu, već 
kao samostalni crteži nastali na temelju ostvarenih 
slika. »Krave u štali« motiv je kojemu se Večenaj od 
1955. vraćao u nekoliko navrata. To je razumljivo sa- 
mo po sebi, jer krava je bezuvjetno jedna od najva- 
žnijih životnih potreba svih seljaka, ona hrani i radi 
na polju. Zato i na ovom crtežu čitamo onu prisnost 
i toplinu, kojom on pristupa toj životinji, iako nagla- 
šena dlakavost unosi u taj smireni svijet novi ele- 
ment koji se veže i uz pogled one krave što joj se 
vidi oko. Stanovitu poetičnost koja ipak oscilira izme- 
đu groteske i burleske, otkrivamo na crtežu »Deček«. 
U crtežu lica susrećemo naturalističke osobine, ali 
ogrlica od cvijeća, cvijet za uhom i konačno samo 
puhanje u sjeme maslačka navodi nas na razmišlja- 
nje. Tu se opet nalazimo u području onog naivnog 
odnosa prema prolaznosti života. 

32. Ivan Večenaj: 


Zadnja večerja, 1968 


Ulje na staklu. 85 X 110 cm. Signirano i datirano: I. 
Večenaj-Tišlarov 1968. Paris, Yull Brynner 


Energija slikareva individualiteta, koja se javlja u 
svojevrsnom sastavu tonova, »sjevernjačkoj« oporo- 
sti prikaza, kao i njen humor, postepeno ga odvode 
u sferu osobne poruke pri čitanju stvarnosti kojoj sa- 
da dodaje novozavjetne legende. S druge strane, 
sklonost dinamici oblika i boja, uvijek prisutnom kre- 
tanju u slici, bez obzira na to bilo u pravcu ili krugu, 
sada sintetizira da bi otvoreno postavljao pitanja do- 
bra i zla. | kad slika posljednju večeru tada sam stva- 
ra čuda na proplanku u šumi u kojoj je drveće dla- 
kavo kao đavo kraj Jude što broji novac. Apostol na 
drvo naslonjen i uzdignute glave u strogom je profilu 
slikar sam. 


33. Mijo Kovačić: 
Polarno svjetlo, 1970 


Ulje na staklu. 90 X 115 cm. Signirano i datirano: M. 
Kovačić 1970. U vlasništvu autora. 


Gornja Šuma (nedaleko Hlebina), ušoreni zaselak s 
kućama poput zuba na jednoj strani ceste; na drugoj 
je šuma kao u bradata starca. Iza kuća je polje, a 
odmah zatim rukavci rijeke Drave s tršćacima, rito- 
vima, čapljama, gmazovima: tajnovita tišina u kojoj 
se čuje pjev čudnih ptica. Tu živi Mijo Kovačić i sje- 
deći za stolom u osami svoga »ateljea«, bilježi pro- 
življeno i viđeno a potom prepušta da načini zbroj. 
Tako se svijet preobražava u neočekivanu, iznena- 
dnu grotesku; ali sve se to zbiva uz polagano priča- 
nje o događaju koji govori o strahu ne od smrti nego 
od življenja. Taj strah, duboko ukotvljen u seljaštvu 
ovoga kraja vezan je uz elementarne nepogode ili 
pojave. Nad tim događajima, koji su iznad čovjekove 
moći, slikar razmišlja poput starogrčkih »sedam mu- 
draca«, ne formulirajući racionalno nazor o svijetu. 
Polarno svjetlo uvijek je u legendama bilo predznak 
neke velike nesrece. 

34a. Mijo Kovačic: 
Portret žene, 1976 


Obojena olovka na papiru. 65,3 X 50,4 cm. Signirano 
i datirano: M. Kovačić 1976. U vlasništvu autora. 


34b__ Mijo Kovačić: 
Slijepi starac, 1974 


Crtež tušem i perom na kartonu. 68 X 98 cm. Signi- 
rano i datirano: M. Kovačić. U vlasništvu autora. 


Odakle su ti ljudi koje Mijo Kovačić crta? Promatra- 
jući ih javlja se asocijacija: »Braband«, »XV-XVI sto- 
ljeće«, »Luda Greta«. Mijo Kovačić nam govori nešto 
drugo: »Sve to naslikano događa se tu, u mom selu«. 
| ima pravo, jer ako se prošećemo uz ono nekoliko 
Kuća tada ćemo susresti upravo ove ljude kako se 
Žure ili sjede u okućnici. Da, to su stari ljudi s briga- 
ma i životnim iskustvom, ponekad slijepi, bradati i 
obavezno s nekim iznošenim pokrivalom na glavi. | 
potom se zapitamo, kakve su njihove sudbine, i ono 
prošlo i ono buduće. Ipak — tu je slikareva mašta 
opet odigrala svoju veliku ulogu. Ma koliko ti ljudi 
bili stvarni, ma koliko bili njegovi susjedi, ipak u tim 
fizionomijama, posebno u pogledu, ima onog nestvar- 
nog, onog što ruši barjere vremena: to nisu portreti, 
ostaje samo čovjek. 


35. Mijo Kovačić: 
Na Dravi, 1976 


Crtež tušem i perom na papiru. 69,8 X 99,8 cm. Si- 
gnirano i datirano: M. Kovačić 1976. g. U vlasništvu 
autora. 


Mijo Kovačić je u više od dvadeset godina intenziv- 
nog slikanja i crtanja postao vrstan tehničar, što mu 
omogućava da potpuno jasno formulira svoju zami- 
sao bez obzira bila to slika na staklu ili crtež. Line- 
arni crtež, koji zahtijeva izrazito sigurnu ruku i ko- 
jem ovaj slika daje prednost, ograničen je samo na 
obris bila to ljudska figura, drvo, list ili kornjača. Tek 
ponegdje, osobito ako želi da upozori na drugi plan 
u crtežu, na zbivanja koja se dešavaju dalje u dubini 
prikaza, slikar ispušta konture kao u maloj patki ili 
nogama figure koja se čudi ulovljenom pužu. Šrafure 
kojima se obično naglašava volumen Kovačić ovdje 
ne upotrebljava, već koristi onu, za »hlebinski krug« 
karakterističnu metodu nabrajanja detalja: iscrtava- 
njem svakog lista ili vlati. Ali velike plohe naznačio 
je samo najnužnijim potezima. S tim dvojstvom sači- 
nio je onu izražajnost i dubinu koju čitamo s tog cr- 
teža. 

36. Mijo Kovačić: 
Starac i djeca, 1975 


Ulje na staklu. 110 X 100 cm. Signirano i datirano: 
M. Kovačić 1975. Zagreb, Galerija primitivne umjet- 
nosti 


Starac puni lulu i priča djeci kako je bilo nekoć, go- 
vori im svoju mudrost, svoja saznanja, ono što su 
djedovi pričali njemu. Ali promatranjem prodiremo 
dublje u značenje ove slike. Krezubi starac i bojom 
i oblicima vlada oslikanom plohom a dvije dječje 
glave pojavljuju se iza njegove desne ruke. Još od 
antičkih vremena postoji mit o starcu Kronosu-Sa- 
turnu koji je proždirao vlastitu djecu, kao znak da 
»oštrozubo« Vrijeme proždire sve što je stvorilo. S 
druge strane također postoji mit o Kairosu, sretnom 
trenutku, koji je prikazan kao mladić u brzom pokre- 
tu a također je simbolizirao Vrijeme, ali u afirmativ- 
nom smislu stvaranja. Stapanjem tih mitova u toku 
stoljeća stvorio se pojam Starac-Vrijeme, kakav da- 
nas poznajemo. | taj pojam kao da se potkrao i u 
ovu sliku, ali s tim da je težište na prolaznosti, na 
Vremenu, koje je neumitna sudbina. O takvu znače- 
nju govori nam i daleki predjel koji se od smirenog 
sunčanog dana pretvara u nevrijeme s prijetećim 
oblacima. 

37. Mijo Kovačić: 
Čordaš, 1971 


Ulje na staklu. 80 X 60 cm. Signirano i datirano: M. 
Kovačić 1971. Heidelberg, Siegfried Kube 


Zamišljen starac koji se lijevom rukom drži za bradu, 
a na glavi čudna kapa sa šumskim jagodama. Daleko 
iza njega, u ptičjoj perspektivi prijatni zaseoci izme- 
đu razlivenih voda što sežu do izmišljenih snijegom 
pokrivenih planina. Visoko nebo na horizontu prozir- 
no nježno a navrhu tamno, skoro crno. Mijo Kovačić 
često gradi slike na principu kontrasta: paučinasta 
nervatura inkarnata suprotstavljena je blagom pejza- 
žu. Međutim, moramo se upitati odkuda takvo prika- 
zivan;e ljudske puti. Porijeklo možemo otkriti ne sa- 
mo u njegovoj razbuktaloj mašti već ga moramo tra- 
žiti tamo negdje u šipražju rukavaca rijeke Drave što 
se nalaze iza njegova vrta. U ranim slikama tom je 
nervaturom oslikao staro drveće što raste uz vodu, 
a sada je to lice starca. 


38a_ Mijo Kovačić: 


Povratak s polja, 1974. 


Crtež perom i tušem na kartonu. 68 X 98 cm. Signi- 
rano i datirano: M. Kovačić 1974. U vlasništvu autora. 


38b Mijo Kovačić: 
Na bunaru, 1974. 


Crtež perom i tušem na kartonu. 71,5 X 68 cm. Signi- 
rano i datirano: M. Kovačić 1974. U vlasništvu autora. 


Ovi crteži prikazuju život na selu, u selu Mije Kova- 
čića. Jedan nam priča o povratku muža i žene s rada 
u polju, a drugi opet o izjavljivanju ljubavi uz bunar, 
što su vidjeli jedan ukućanin i pas. Ti crteži pokazuju 
da njegov zatvoren, introvertirani svijet nema potre- 
be za individualizacijom likova ili krajolika, pa se za- 
to lice pretvaraju u maske koje se mogu ponavljati. 
Sekundarnost fizionomija lica _ ili stabala uvjetuje 
oponašanje vlastitog načina zražavanja. Ali i u de- 
talju u minijaturnoj preciznosti, i u kompozicji nala- 
zimo konzekventnu jedinstvenost oblikovanja i nara- 
cije. 


39. Mijo Kovačić: 
Pčelari, 1976. 


Crtež perom i tušem na papiru. 60 X 73 cm. Signira- 
no i datirano: M. Kovačić 1976. U vlasništvu autora. 


Jednom je Mijo Kovačić rekao da je u mnogim situ- 
acijama »čovjek sam sebi ruglo«, što otkrivamo i u 
ovoj grotesknoj situaciji gdje se pčele roje. U toj 
sferi razmišljanja, prožetoj etičkim počelima, javlja 
se tako svojevrsna naivnost kao konstitutivni element 
njegova stvaralaštva. | upravo narativnost, koja mo- 
žda još plaća danak naivnom strahu od praznine, či- 
ne od prikaza scenu u kojoj sada aktivno sudjeluje i 
gledalac prepričavajući sebi dalje vizualiziranu le- 
gendu. 


40. Mijo Kovačić: 
Ručak u polju, 1972 


Ulje na staklu. 82 X 80 cm. Nije signirano ni datira- 
no. Šid, »Ilijanum«, Muzej naivne umjetnosti. 


Golemo drvo (možda bi se moglo pomisliti na hrast) 
svoj je kao gromovima raščerečeno i prevladalo je 
slikom. Ono nam priča svoju povijest u naglašenoj 
oprečnosti između ostarjelog debla, rastrojnog gra- 
nja | nježnih mladih listića koji su tek veselo izrasli. 
Dva seljaka što ručaju pod ovim vladarom u niskom 
zagasitom pejzažu jedva da su spomena vrijedna. 
Važniju ulogu igraju tmasti oblaci što prijete dalekim 
kućercima na nebosklonu. Kao što je ispričana le- 
genda sastavljena od pojedinačnih poglavlja, tako je 
i slika građena od zasebnih planova, koji se udaljuju 
umanjivanjem i izdvajaju svojim izvorištima svjetla. 
Takvo građenje prostora pokazuje jednaku navinost 
kao i sama priča. Ali svaki je detalj jasan u svojoj 
fantastici (čudne suhe travke), i volumen svake fi- 
gure ili stvari precizno je definiran. 


41. Josip Generalić: 
Crveni biškup, 1973 


Ulje na staklu. 125 X 100 cm. Signirano i datirano: 
Jo. Generalić 1973. U vlasništvu autora. 


Josip Generalić je slikar koji je dugo sazrijevao. Za 
to je imao dovoljnog razloga: teško je bilo prihva- 
tljivo da sin nadaleko poznatog Ivana Generalića mo- 
že biti slikar, dobar slikar, da može prevladati »hle- 
binsku školu« kao morfološku cjelinu u likovnom smi- 
slu, koja vrši, kako je znamo, snažan pritisak i dale- 
ko izvan svojih geografskih granica. Zato su u ovog 
slikara dvadeset godina bila prisutna traženja koja 
su dovodila do različitih uspjeha, međutaza, koja su 
ponekad pokazivali rezultate uloženih stvaralačkih 
napora, a ponekad su bile i plod zahtjeva publika. | 
odjednom je nastao »Crveni biškup«, pernato biće 
koje je možda trebalo postati paun prekratka repa, 
ali s nekom kapom od perja na glavi, što autora sje- 
ća na onu biškupovu. Jednostavnost, bez mnogo pri- 
čanja i izrazitost oblika, crvena ptica, zelena tratina 
i naranđasto nebo — elementi su kojima je savladao 
veliku površinu. 

42a Josip Generalić: 


Mamica, 1974 


Crtež uljenom bojom na staklu. 55 X 69 cm. Signi- 
rano i datirano: Josip Gen. 1974. U vlasništvu autora. 


42b Josip Generalic: 


M. K. sa šeširom, 1975 


Crtež uljenom bojom na staklu, 80 X 60 cm. Signira- 
no i datirano: Josip Generalić 1975. U vlasništvu au- 
tora. 


Crteži Josipa Generalića rađeni su tankim kistom i 
uljanom bojom na staklu, a potom su široke plohe 
kao odjeća, kosa ili pozadina obojeni jednoličnim to- 
nom. Tako prikaz ima sve osobine koloriranog cr- 
teža premda je tehnički postupak isti kao kod slike 
rađene. uljem na staklu. Ovi crteži su dva portreta. 
Prvi pokazuje nedavno preminulu majku autora. Je- 
dnostavnost i čistoća dugih linija više upućuje na sli- 
karevo viđenje svoje majke no na fotografsku slič- 
nost. Zato iz tih poteza čitamo zabrinutost, strogost 
i toplinu kao neizbrisivu prisutnost. Drugi crtež prika- 
zuje u svijetu dobro poznatog velikog književnika 
Miroslava Krležu koji je stalno igrao i neobično va- 
žnu ulogu u kulturno-političkom životu Jugoslavije, 
posebno tridesetih godina za djelovanja grupe »Ze- 
mlja« kad je napisao predgovor za mapu crteža Kr- 
ste Hegedušića »Podravski motivi«. I taj crtež sa svo- 
jim »nespretnostima« upravo masom naglašava mo- 
nolitnost te ličnosti, a izrazom lica stalno prisutnu ži- 
vost i aktivnost. 

43a Josip Generalić: 
Tatek (izrez), 1974 


Crtež uljenom bojom na staklu. 44 X 50 cm. Signirano 
i datirano: Josip Generalić 1974. U vlasništvu autora. 


43b Josip Generalić: 
Jendraš, 1975 


Crtež uljenom bojom na staklu. 55 X 45 cm. Signira- 
no i datirano: Josip Generalić 1975. U vlasništvu au- 
tora. 


Crtež Josipa Generalića umjesto očekivane virtu- 
oznosti kakva bi mogla uslijediti nakon dvadeset go- 
dina rada, svojom izražajnošću, jednostavnošću i Či- 
stoćom poteza postao je točno onakav kakav mu je 
potreban da nacrta »Tateka« ili »Jendraša«. Lapidar- 
no kako bi malo tko od naivnih umjetnika mogao 
načinio je portret oca, koji mu jedva liči. Ali je zato 
Cijeli crtež koncentrirao na oko što para pogled pro- 
stor i zato je i čelo smanjio i pokrio ga plitkim šeši- 
rom. Drugačije je postupio pri crtanju seoskog čor- 
daša »Jendraša« čiju je debilnost naglasio gestom 
glave i izrazom lica, da bi mu kod toga pomogli ču- 
dan šešir i ostaci iznošene austrougarske uniforme. 
Portreti dakle, ulaze u psihološke sfere o kojima nam 
priča svom svojom prostodušnosti. 


44. Josip Generalić: 
Mladenci z Hlebin, 1975 


Ulje na staklu. 120 X 15 cm. Signirano i datirano: 
Josip Generalić 1975. U vlasništvu autora. 


Slikar je napustio Hlebine i živi u Zagrebu. Ipak se 
na slikama stalno vraća u taj kraj, kao sjećanje na 
djetinjstvo, kao činjenica da je odande došao. Ali to 
njegovo vraćanje uvijek ima osobinu odstojanja, koje 
može biti prožeto i blagom ironijom ali češće humo- 
rom. | na ovoj slici mladenci su karikatura ljudi iz 
Hlebina. Mladenka je pozamašna i shematizirana li- 
ca, a mladoženja prosjed i manji rastom. Tip ljudi 
koji je karakterističan u slikarstvu hlebinskoga kru- 
ga, s prekratkim širokim nogama, prevelikim šakama 
i glavom, te premalim toraksom — taj tip je na ovoj 
slici pretjerivanjem doveden skoro do apsurda, što 
izaziva veseo ili bar dobronamjeran smijeh u spoju 
između superiornosti i suosjećanja. Sličnu ulogu ima 
i ostarjela vinova loza sa šumom lišća u raznim bo- 
jama, koja čini slavoluk mladencima. Zašto baš vi- 
nova loza? Otraga, nisko dolje nevini hlebinski pej- 
ŽAZ e 

45. Josip Generalić: 


Beatlesi u Hlebinama, 1973 


Ulje na staklu. 120 X 170 cm. Signirano i datirano: 
Jo. Generalić 1973. U vlasništvu autora. 


Pupkovinom vezan uz Hlebine, rođen je u gradu no- 
vi slikar Josip Generalić. Taj novi slikar ne boji se 
više praznine, ne ispunjava plohu sitnim cvjetićima, 
oblačićima, kućicama, i brdašcima; boje ne vrište 
više u svojoj golotinji. Odjednom se poiavliuje pro- 
stor i Beatlesi su došli u Hlebine. Došli su preko 
tranzistora i televizije, među prasce i mačke za zim- 
skih dana odjeveni kao na ovitku gramofonske ploče, 
i tako postali seoski svirači: J. Lennon svira harmoni- 
ku, G. Harrison trubu, P. McCartney kontrabas a R. 
Starr nosi na leđima seoski doboš. Možda se ovdje, 
uz sav humor ukazuje na ozbilian problem odnosa 
sela i grada, problem Josipa Generalića: kako se 
osloboditi utjecaja hlebinskog seljačkogs likarstva 
ali i kvantitativne dominacije masovnih medija, koji 
dopuštaju često i prikriveni kič u najširim razmjeri- 
ma, što snažno utječu na svakoga, kao neka neiz- 
bježna stvarnost, kao obilježje našeg vremena. Sli- 
kar je taj sraz riješio sintezom, ozbiljnim sažetkom 
tog problema. 

46. Josip Generalić: 
Yadwigha iz Hlebina, 1975 


Crtež ulienom bojom na staklu. 74 X 105 cm. Signi- 
rano i datirano: Josip Generalić 1975. U vlasništvu 
autora. 


Ovaj crtež nastao ie prema istoimenoi slici Josipa 
Generalića 1973. i koju je naslikao u čast naivećeg 
naivnog slikara svih vremena Carinika Henriia Rous- 
seaua (1844—1910). Taj francuski Carinik naslikao je 
posljedni'e godine svog života veliko platno »San 
Yadwighe« na kojem vidimo lijepu mladu djevojku 
Koja naga leži na plišanoj počivaljci u fantastičnoj 
gustoj prašumi i sluša kako mladi crnac domorodac 
svira na fruli, ali to slušaju i divlje zvijeri. Josip Ge- 
neralić slika Yadwighu sada kao nagu staru ženu 
što leži na jednakoj počivaljki i grančicom tjera mu- 
he. Ali ona sada više nije u džungli već u idealizi- 
ranom hlebinskom kraju među dobročudnim pomalo 
shematiziranim kravama a kosmati ostarjeli kravar 
svira joj na kontrabasu. To se zbivanje dešava šezde- 
set godina kasnije. 


47a Josip Generalić: 
Mladenci, 1975 
Crtež uljenom bojom na staklu. 66 X 91 cm. Signira- 


no i datirano: Josip Generalić 1975. U vlasništvu au- 
tora. 


47b Josip Generalić: 
Dvoje hipika iz Woodstoka, 1975 


Crtež uljenom bojom na staklu. 70 X 50 cm. Signira- 
no i datirano: Josip Generalić 1975. U vlasništvu au- 
tora. 


Oba crteža nastala su prema slikama Josipa Gene- 
ralića. »Mladenci« su nastali po ovdje reproduciranoj 
slici »Mladenci_ z Hlebin« (44), a »Dvoje hipika iz 
Woodstoka« po velikoj slici »Woodstock ''73« (1975, 
ulje na staklu, 120 X 170 cm) koja je jedna od polip- 
tiha koji je autor nazvao »Amerika«. Oba su crteža u 
odnosu na sliku zrcalno okrenuta i ponešto izmije- 
njena, kako se jasno vidi »Mladenca«. Slikom »Wood- 
stock '' 73« autor je dao svoje viđenje tog masovnog 
skupa hipija, koje sjeća na sastanak Roma prilikom 
neke proslave bez obzira što svi imaju atribute sa- 
dašnje civilizacije ili što susrećemo i predstavnike 
crne rase koji sviraju u gitaru (kao što je vidljivo i 
na crtežu). Ta »djeca cvijeća« su bez cvijeta, na uta- 
banoj ledini, a prisustvo LSD-a, kojim oni bježe od 
stvarnosti i slušaju rock, kao da je slikaru nepozna- 
to. | opet naivna priča o nečem što se mnogo ko- 
mentiralo. 

48. Josip Generalic: 
Sofija Loren, 1973 


Ulje na staklu. 150 X 120 cm. Signirano i datirano: 
Josip Generalić 1973. U vlasništvu autora. 


Ovaj značajni portret jugoslavenske naivne umjetno- 
sti prikazuje ljepoticu velikih smeđih očiju, čulnih 
ustiju u nečijoj svijetlomodroj haljini od čipaka i s 
velikim šeširom umjesto košare na glavi, koja sto- 
ji u zimskom podravskom pejzažu s ostarjelim mač- 
kom ljudskog izraza pod rukom umjesto košare. Neg- 
dje duboko kao potka u tkanju, tu je hlebinski način 
građenja slike, čak od pojedinosti pa do same tehni- 
ke slikanja na staklu. Ali, iz slike izvire nešto drugo, 
oprečno, nešto što nije priča o seljanki koja ide na 
tržnicu. Već sama tema je nova: portret slavne glu- 
mice (čija fotografska sličnost nije ovdje najvažnija), 
odjevene u pomodnu haljinu visokog društva, soanji- 
rana izgleda iz kojega naslućujemo onu jedva iz- 
mjerljivu ponudu robe što je konzumenti prihvaćaju 
sa simpatijom. Valja samo obratiti pažnju na njenu 
kozmetički čistu put, na lepršave nabore haljine, da 
otkrijemo prodor u novu ikonografiju, ali time i nove 
likovne probleme koji se sada gomilaju i postepeno 
rješavaju, ali ne kao domišljatost, već kao iskaziva- 
nje nazora o životu i svijetu ovog autora. 

49. Ivan Lackovic: 


Osušeno cvijeće, 1967 


Ulje na staklu. 55 X 54 cm. Signirano i datirano: 
Ivan Lacković Croata 1967. Zagreb, Galerija primi- 
tivne umjetnosti 


Naivna umjetnost privlači našu pažnju i zbog motiva 
koji su danas prezreni i zaboravljeni. Zemljani vrč 
negdje ostavljen u pustom pejzažu sa sitnim suhim 
raslinstvom sve do horizonta i crvena »škljoca«, taj 
džepni nožić s drvenom drškom kojim su seljaci ne- 
kad ručavali. U vrču je cvijeće: nešto kao neka vr- 
sta majčine dušice, te nekada poznate ljekovite bilj- 
ke uz koju postoje mnoge priče vezane uz grudobo- 
lju. Ali i zaboravljene. Ne, nije važno njegovo ime, 
niti da je suho cvijeće možda vezano uz sušicu, tu 
nekada najstrašniju bolest u siromašnih seljaka. Sve je 
to zaboravljeno, osušeno. Važno je samo sjećanje, 
na te odbačene stvari. Tim putem Ivan Lacković na- 
pušta hlebinski krug, kojem je i po mjestu rođenja 
samo granično pripadao, bez obzira na tehniku sli- 
kanja na staklu i prisustvo morfoloških uzora. Ali 
još nešto, kako sjećanjem boje blijede, tako i ovaj 
slikar slikajući sjećanja stvara ugođaje smiraja zim- 
skog dana gdje vlada tiho sazvučje zemljane lo- 
kalne boje kojoj podliježu i plavičasti tonovi ne- 
ba, a samo je nož crveni uzdah i ono nekoliko 


izgubljenih latica. 
a 


50a Ivan Lacković: 


Konačarski sprovod, 1966 
Crtež perom i tušem na papiru. 27,5 X 42 cm. Signi- 


rano i datirano: Ivan Lacković Croata 1966. U vla- 
sništvu autora. 


50b Ivan Lacković: 
Krajolik, 1966. 


Crtež perom i tušem na papiru. 29 X 41,3 cm. Signi- 
rano i datirano: Ivan Lacković Croata 1966. U vlasni- 
štvu autora. 


Crtež Ivana Lacković je osvojio svijet. Čist linear- 
ment izveden sigurnom rukom, preciznost ostvare- 
na nevjerojatnom lakoćom, upućuju nas na virtuoz- 
nost, koja nije prisutna ni u jednog naivnog slikara. 
To je jedna strana te privlačnosti njegova crteža. 
Drugo je obilježje impersonalna prošlost koja izvire 
iz svake travke, iz svake kućice. Tako su i zbivanja 
pretvorena u pojmove o njima. U crtežu »Konačarski 
sprovod« svi su ljudi okrenuti leđima, nikome se lice 
ne vidi, štoviše, ljudi su skoro travke, stopili su se s 
pejzažom kao njegov sastavni dio. A u drugom crte- 
žu bodljikavi stričak ne samo da je opkolio bunar već 
je i zatvorio ulaz u selo u kojem nema ljudi. Ostalo 
je sjećanje. 


51.a Ivan Lackovic: 


Pri mog kuma klijeti, 1968 


Crtež perom i tušem na papiru. 29 X 49 cm. Signira- 
no i datirano: Ivan Lacković Croata 1968. U vlasni- 
štvu autora. 


51.b Ivan Lackovic: 
Pečenjar, 1968 


Crtež perom i tušem na papiru. 41,5 X 29 cm. Signi- 
rano i datirano: Ivan Lacković Croata 1968. U vla- 
sništvu autora. 


Ivan Lacković ne gradi crteže uvijek samo nabraja- 
njem detalja, dodavanjem kratkog poteza potezu. Ve- 
liki oblici, ljudske figure također su rađeni sigurnom 
rukom. Ali crtež ostaje uvijek ograničen na sam po- 
tez, bez sjene, bez ukazivanja na treću dimenziju. Za- 
to je sjećanje u kojem nestaje volumen prikazano 
nabrajanjem, spletom jasnih poteza. U crtežu »Pri 
mog kuma klijeti« upravo potezi što pokazuju ruke, 
unose u crtež pokret, koji nam priziva u sjećanje 
staru podravsku pjesmu polaganog tempa i simetrič- 
no građenog napjeva s jednom melodijskom linijom. 
Ritmički složen niz poteza u »Pečenjaru«, gdje slijed 
glava i cokula oivičuje crtež u sajamski žagor, pono- 
vno nam priča, bez određenja lokacije o djetinjstvu, 
kada je miris pečenja kobasica ponajviše privlačio. 


52. Ivan Lacković: 
Bježite ljudi..., 1974 


Ulje u staklu. 50 X 80 cm. Signirano i datirano: Ivan 
Lacković Croata 1974. Zagreb, Zbirka Ledic. 


U vrijeme zime kad su kućice prikrivene debelim sni-- 
jegom, kad na granama ptice zamjenjuju lišće, u jed- 
nom je selu izbio požar i cijela porodica kojoj pripa- 
da i krava spušta se padobranima od plahti na ledom 
pokriveno polje, gdje su se glave pomiješale s bun- 
devama, a ljudi postali životinje. Sve se izmješalo: 
trup se odvojio, glave su kocke, trokuti, okviri, slike, 
slikarski stalci — nestalo je sela, svaki trči kud zna, 
svaki grabi što može, i uvijek se posklizne, a kritičar 
neki s bradom u liku životinje vrši po slikama veliku 
nuždu i posvuda, posvuda bundeve. Sve je to alegori- 
ja kojom autor prikazuje što znači današnjim boom 
»naive« za selo i gdje menedžeri odvoze na svjetsko 
tržište sve što seljaci naslikaju, bez obzira na umje- 
tničku vrijednost. Tako je autor sačinio grotesku kori- 
steći preuveličavanje i umanjenje, nakaznost i komič- 
nost, preplitanje realnog i fantastičnog, zastrašuju- 
ćeg i smiješnog — koje je i žaljenje za izgubljenim 
mirom. 

53. Ivan Lackovic: 


Dječje igre, 1970 


Ulje na staklu, 52,5 X 135,5 cm. Signirano i datirano: 
Lacković Ivan Croata 1970. U vlasništvu autora. 


Snijeg je veselje za djecu. | njihova mašta uvijek po- 
novno izmišlja nove, stare, prastare igre. Ta ispriča- 
na priča na izduženom formatu nije bez nostalgije 
koja ugađa i smiruje. Snijegom pokriveni krovovi ma- 
lih žučkastih kućica pojavljuje se u svojevrsnom rit- 
mu i zajedno čine neki znak koji bi trebalo dešifrirati. 
U odnosu na kuće preveliki ljudi i djeca kao mravi 
razasuti su po plohi, ali opet u nekom redu, u nekom 
smislu. | u centru slike smrznuto jezero u obliku iz- 
duženog deltoida, kao neko oko, kao rodnica. A sit- 
na Lackovićeva vegetacija izrasla je po cijelom zbi- 
vanju. Tako se od mnoštva sitnih pojedinosti koje 
se ponavljaju a svode se na ljude, kućice, raslinstvo 
i ptice u letu, stvara cjelina, kao što se riječima priča 
priča o djetinjstvu i igri u snijegu. 


54.a_ Ivan Lackovic: 
Ribe, 1974 


Crtež tušem i akvarelom na papiru. 70,3 X 51,5 cm. 
Nije signirano ni datirano. U vlasništvu autora. 


54.b Ivan Lacković: 
Od Hlebina do Mirogojskih arkada, 1975 


Crtež perom i tušem na papiru. 62,5 X 48 cm. Signi- 
rano i datirano: Ivan Lacković Croata 1975. U vlasni- 
štvu autora. 


Oba ova crteža rađena su za grafičke mape. Crtež 
»Ribe« pripada mapi akvarelnih litografija »Zodijak« 
(izdanje Zbirke Biškupić, Zagreb 1974), te nam tako 
pokazuje posljednji od tog »životinjskog kruga« od 12 
zviježđa uzduž ekliptike. Zodijakalni znaci uvijek su 
bili vezani uz Vrijeme, ali oni su imali i svoje legen- 
de, svoje dobre i svoje loše strane, zato se javljaju i 
maske što su još u doba rensanse simbolizirale kori- 
stoljublje. neiskrenost i lažljivost. Crtež »Od Hlebine 
do Mirogojskih arkada« radio je Ivan Lacković kao 
posljednii od 11 listova mape serigrafija »Signum 
Terrae« (izdanje Zbirke Biškupić, Zagreb 1976), kao 
epilog njegova sjećanja na profesora Krstu Hege- 
dušića, koji mu je bio savjetnik u radu i koji je bio 
iz Hlebina a pokopan na zagrebačkom groblju Miro- 
goj. Ovim crtežom pokazao je životni put ovog slika- 
ra putem reminiscencija na njegove slike ukomponi- 
rane u jednu cjelinu što vodi od hlebinske crkve pri 
dnu crteža do grobljanskih arkada, sve oivičeno opet 
onim Lackovićevim raslinstvom. 

55. Ivan Lacković: 


Vjenčanje, 1976. 


Crtež perom i tušem na papiru. 48,5 X 60 cm. Signi- 
rano i datirano: Ivan Lacković Croata 1976. U vlasni- 
štvu autora. 


Crteži Ivana Lackovića što ih danas radi pokazuju 
mijenu. Sada su figure izdužene i više nema ptičje 
perspektive kad slika pejzaž, sada je perspektiva go- 
tovo negirana, sve teče s jednoga kraja i odlazi na 
drugi, zbivanja kao da paralelno prate dijagonale. Tu 
selo nije bez ljudi, ali ostaje ritam procesije koja je 
duga, beskrajno duga, i postepeno se umanjuje sve 
do vegetacije, do posljednjih sitnih sve manjih po- 
teza. U središtu je mlada i mladoženja, ali ne treba 
očekivati drugo do pojma o vjenčanju, jer kao da 
autorovi likovni problemi, njegov artizam odjednom 
ima svoje zakone koji se bore sa samom ispričanom 
pričom o sjećanju na neko davno vjenčanje. 


56. Ivan Lacković: 


Pusta šuma, 1970 


Ulje na staklu. 67 X 71 cm. Signirano i datirano: Ivan 
Lacković Croata 70. U vlasništvu autora. 


»Pusta šuma« je najadekvatniji naziv slike i najlapi- 
darnije tumačenje ove slike. Između tri ogoljela 
drveta dešava se tajnovit život u kojem samo ptice 
poput lastavica cvrkuću, ali tiho da se jedva čuje. Su- 
mrak, hladno zimsko nebo i ponešto snijega pokriva 
zemlju. Ta skoro religiozna tišina tek negdje najav- 
ljuje ostatak svjetla koje obasjava grupu stabala u 
središtu. Nostalgija? Nije to samo sjećanje, već i te- 
Znja, već i snatrenje. Tiha naracija vodi nas od drveta 
do drveta... 


57. Dragan Gaži: 
Starac, 1956 


Ulje na staklu. 37,5 X 27 cm. Signirano: Gaži D. Za- 
greb, Galerija primitivne umjetnosti. 


Jedan od važnih predstavnika prve poslijeratne gene- 
racije hlebinskoga kruga, izgradio je u toku godina 
svojevrstan realistični metod putem jednostavnih ob- 
lika i pomnog uočavanja detalja, što ukazuje na nje- 
govu prirođenu sklonost deskripciji i naraciji. Već u 
samom početku predstavio se kao vrstan portretist, 
pri čemu više ukazuje na ono što zna o portretira- 
nom, ili o čovjeku uopće, no što vodi računa o slič- 
nosti. Po edini uočeni detalji, neku boru na primjer, 
prekomjerno naglašava, što izaziva naglašenu eks- 
presiju, da se ne bi izgubio u onom mnoštvu sitnih 
bora koje nosi staračko lice. Lice starca, kao na ovoj 
slici, shvaćeno je kao masa koja dominira formatom, 
a slobodni potezi kistom govore o njegovoj sposob- 
nosti individualizacije ljudskih tipova. U toj sintezi 
krupnih cjelina i naglašavanja pojedinih detalja, Ga- 
ži, posebno u ranim djelima, zna za mjeru upotrebe 
naturalističkih elemenata (suzno oko) što daje njego- 
voj interpretaciji čovjekova lica posebnu psihološku 
dimenziju, koja je naivno shvaćena. U kasnijim rado- 
vima dolazi sve. jače do izražaja stapanje čovjeka i 
prirode u cjelinu, a naturalistički se elementi postup- 


no gube na račun lirskih osjećaja. 


58.a Eugen Buktenica: 
Ribarski konvoj, 1955 


Ulje na lesonitu. 45 X 65 cm. Signirano i datirano 
na poleđini: Buktenica E. 1955. g. Zagreb, Galerija 
primitivne umjetnosti. 


Na izložbi, kojom je otvorena Galeriia primitivne u- 
mietnosti u Zagrebu 1952. godine među seljacima sli- 
karima koji nisu iz hlebinskoga kruga izložio je po pr- 
Vi put i Eugen Buktenica, seljak i ribar s krševitog 
otoka Šolte nedaleko Splita. Već tada je bio uočen 
Kao svojevrstan slikar, koji na potpuno nov i drugi na- 
čin priča o svom životu. Umjesto šarenih boja koje 
smo viđali u hlebinskih slikara, u slikama Eugena 
Buktenice vlada svijetla boja sunca nad onim gu- 
stim tonovima morskih dubina. Ovaj slikar identificira 
svjetlost s bojom, tako da kameni masiv dalekih pla- 
nina paluca, a po dubokom moru puše lagan povjeta- 
rac i čuje se samo brektanje motora čamca koji vu- 
če čamce iskusnih ribara što se vraćaju s ribolova. 
Sve je to ispričano najškrtijim riječima i najminimal- 
nijim sredstvima: kao trajanje nekog bitka. 


58.b Eugen Buktenica: 
Zaljev, 1955 


Ulje na lesonitu. 36,3 X 51 cm. Signirano i datirano: 
Buktenica E. god. 1955. Zagreb, Galerija primitivne 
umjetnosti. 


Zaljev na otoku i malena luka s nekoliko čamaca. 
Bonaca. Tek poneki ribari obavljaju svoje svakodne- 
vne poslove. Tu nije obilježen trenutak već trajanje, 
kojem kao da nema početka, kao da nema kraja. Tu 
se uvijek nalaze isti čamci, isti ljudi, isti krovovi i šu- 
marci. Svega nekoliko znakova obilježenih sa svega 
nekoliko istih boja dovoljno je ovom slikaru da utvrdi 
jedno stanje, da na svoj način interpretira život. Nje- 
gov iskonski osjećaj za razmještaj čvrstih oblika i ja- 
snih boja po površini posebno je u ovoj slici došao 
do izražaja te je tako ostvario jedno od vrhunskih 
djela jugoslavenskog naivnog slikarstva. Njegova ru- 
ka bez dilema, sigurno vodi slobodan potez kojim 
čvrsto omeđene. sjene pretvara u kolorističke vrijed- 
nosti poput onih podno čamaca ili stijenja na obala- 
ma. 


59. Eugen Buktenica: 
Cvijeće, 1956 


Ulje na lesonitu. 54,8 X 41,5 cm. Signiran i datirano 
na poleđini: E. Buktenica 1956. Zagreb, Galerija pri- 
mitivne umjetnosti. 


Kad ovaj seljak sa jadranskog otoka naslika cvijeće u 
vazi, onda zažari sunce. Lokalna boja, crvena ili žu- 
ta cvijeta ili vaze, zelenilo zelenila, modra stolnjaka, 
jasno je postavljena jedna pored druge u splet, go- 
tovo bismo mogli reći, u vatromet boja, kao u priro- 
di ubrano cvijeće. Kompoziciona shema je također 
bez prijepornih pitanja: jedva se jednim cvijetom, ko- 
ji je crven umjesto žut, narušava stroga simetrija lije- 
vog i desnog dijela slike. Sama kita cvijeća kreće se 
oko bijelog karanfila, dok su žuti cvjetovi kao polu- 
kružni izdanci okrunili ravnotežu mirnoj pačetvorini 
modrog stolnjaka. Tim elementima autor utvrđuje 
stalnost ali i vanvremensku egzistenciju čime nam 
govori o svom optimističkom nazoru na svijet što je 
proniknut životnom radošću i bodrošću. 


60.a__ Matija Skurjeni: 
Trešnje, 1960 


Ulje na platnu. 40 X 48_ cm. Signirano i datirano: 
Skurjeni M. 1960. Zagreb, Galerija primitivne umjet- 
nosti. 


Ovo je možda jedina mriva priroda, ako izumemo po- 
neka cvijeća u vezama, koju je Matija Skurjeni nasli- 
kao. Motiv sasvim jednostavan — košara s ubranim 
trešnjama u travi. Ipak, njegova metoda prikazivanja 
realnosti, unosi u sliku takve informacije koje nas 
potiču da nastojimo razotkrivati njegova razmišlja- 
nja: trava koju pretvara u mlado drveće, biljke koje 
su poput lišća — a sve to opet raste u sitnoj travi, 
koju slika svojevrsnim podslikavanjem, potez do po- 
teza, vrlo tankim kistom i uvijek drugom (često i 
komplementarnom) bojom. Time postiže posebnu 
strukturu površine, koju zatim ornamentira granjem 
ili pletivom drvene košare. Tako se košara s trešnja- 
ma pretvara u neki zatravljeni stari grad. 


60.b Matija Skurjeni: 


Trnjanske žene, 1958 


Ulje na platnu. 30 X 35 cm. Nije signirano ni dati- 
rano. Zagreb, Galerija primitivne umjetnosti. 


Trnje je bila radnička i tvornička četvrt Zagreba u 
koju se dolazilo podvožnjacima. Tu se nalazila i ra- 
dionica Matije Skurjenija gdje je kao soboslikar bo- 
jio vagone dvadeset i osam godina. Jednom je slikar 
sanjao erotičan san o dvije gole žene koje prolaze 
tunelom, a sve se zbivalo u Trnju (gdje tunela nema). 
Žene kao da dolaze iz drugog svijeta iz nekog sela u 
njegovu rodnom Hrvatskom zagorju. Drveni plot dijeli 
travnjak s drvećem od šturih, hladnih, skoro zatvor- 
skih zgrada, od kojih jedna ima toranj. Erotika, često 
neskrivena, prisutna je u slikarstvu Matije Skurjenija 
kao neka konstanta podsvijesti što stalno izbija iz 
njegovih sanja koje su mu arsenal motiva. Kako su 
upravo sni sukladni s bajkama, legendama, sagama 
i mitovima, to ovaj slikar tim putem ulazi kao važan 
predstavnik u svijet naivne umjetnosti. 


61. Matija Skurjeni: 
Popovski park, 1958 


Ulje na platnu. 93 X 73 cm. Signirano: S.M. Zagreb, 
Galerija primitivne umjetnosti. 


Slika prikazuje park iza zagrebačke katedrale, koji je 
vrlo precizno viđen u detalju. Međutim, kako je mo- 
tiv slikan po sjećanju u vlastitom stanu, nastaju veliki 
pomaci u prvom redu u odnosu na proporcije bez 
obzira bila to kamena ograda ili veličina samog par- 
ka u odnosu na preveliki obrambeni zid kule. Nada- 
lje, posebno naglašava i centrira pojedinosti što nje- 
ga lično zaokupljuju, kao što je maleni rov koji stvar- 
no postoji. Treba istaknuti i nijekanje perspektive, 
jer Matija Skurjeni slika onako kako zna da nešto 
postoji, a ne onako kako stvarno jest. Zagrebačka 
katedrala nema križnog tlocrta s visokim poprečnim 
brodom kako je on nacrtao, kao što su i tornjevi u 
odnosu na crkvu nerealno postavljeni. Upravo te po- 
jedinosti u prvi čas jedva primjetne pretvaraju viđeni 
motiv u priču o njemu. 


62. Matija Skurjeni: 


Ciganska ljubav po mjesečini, 1959 


Ulje na platnu. 75 X 105 cm. Signirano i datirano: 
Skurjeni M. 1959. g. Novi Sad, Dr. Vojin Bašićević. 


Jedna od tema koju Matija Skurjeni često slika je 
život cigana, koje je susretao u svojoj mladosti. Me- 
đutim, ono što ga uvijek vraća na taj motiv je u osno- 
vi njihova nomadska osobina — biti bez krova nad 
glavom, u šipražju, nedaleko jezera za mjesečine: tu 
se vodi ljubav ne samo u nomada, jer treba biti dale- 
KO od očiju i usta ljudi. | tu je opet naslikan san au- 
tora. | ako ga zapitamo zašto konj ima krila tada će 
odgovoriti da za »svakog ciganina konj ima krila«. 
Tako je ovaj san postao bajka koju svaki čovjek mo- 
že ispričati, ali s takvom imaginacijom, s takvom bri- 
žljivošću, s takvom savjesnošću ne može svaki da 
nam predstavi ovaj arhetip. 


63. Matija Skurjeni: 
Akt, 1970 


Ulje na platnu. 70 X 130 cm. Signirano i datirano: M. 
Skurjeni 1970. g. U vlasništvu autora. 


Vječna tema, ali ovaj puta naslikana od umirovljenog 
ličioca kod željeznice Matije Skurjenija. U modrom 
beskraju, bez poznavanja rano kršćanskim mozaika, 
leži naga žena skoro bez tjelesnosti kao ideja o pri- 
vlačnosti vječno ženskog. Tako i crveni karanfil, a 
posebno onaj razgolićeni bijeli koji je kasnije dosli- 
kan, igraju svoju erotsku ulogu poput onog panja po- 
suđenog iz one velike riznice što je čuva san. Mit ko- 
ji ništa ne krije, niti objavljuje, već sve pretvara u pri- 
rodu, pojavio se ovdje u prikazu poima nage žene 
kao vječne prirodne činjenice. Zato i modri pogled 
ove imaginarne žene usmjeren je u beskrajnu daljinu 
(ukoliko ga ne privučemo sebi), kao što je i izraz nje- 
na lica samo objektivno prisutan, a kao što i njena 
čulna usta ne sudjeluju pri dodiru. Ljepota naglašene 
linije što prati ovaj akt odvodi nas tako u začarani 
svijet maštanja. 


64. Matija Skurjeni: 


San da sam bio u Marseju, 1971 


Ulje na platnu. 130 X 80 cm. Signirano i datirano: M. 
Skurjeni 1971. U vlasništvu autora. 


Andre Breton je 1962. posjetio izložbu Skurjenija u 
Parizu i zapisao u knjigu dojmova: »Velika dobrodo- 
šlica Skurjeniju! To je začarano slikarstvo.« A nad- 
realist Radovan Ivšić u predgovoru kataloga te izlož- 
be piše: »Čudo je uvijek na dohvatu ruke: dovoljno 
je da Skurjeni probije tunel usred kuća, usred mora, 
preko stanice, ili da ga izroni iz pejzaža, da bi otpu- 
tovao ovaj puta ozbiljno na put.« Sa snovima je Ma- 
tija Skurjen stvarno i otputovao i onamo gdje fizički 
nikad nije bio: u Marseille. Na nestvarnom trgu čud- 
nih starih kuća ljudi se šeću i mladost se ljubi u sje- 
ni. | zatim veže kao tuneli na kućama s čudnim viso- 
kim tornjevima. | opet kuće, ulice, kuće, katedrala s 
tvorničkim dimnjakom i nagim figurama na fasadi — 
sve do luke do koje se opet dolazi tunelom i koju ču- 
va lav. More i otoci, a na nebu tri krilate figure kao 
pretpovijesne životinje, kao kornjača. 


65. Matija Skurjeni: 


Glazbenik, 1972 VJ 


Crtež močilom na papiru. 50 X 30 cm. Signirano i da- 
tirano: M. Skurjeni 1972. Zagreb, Zbirka Biškupić. 


Zar nije upečatljivo već na prvi pogled da je djelo 
Matije Skurjenija privuklo pažnju nadrealista? Sjeti- 
mo se Pariza oko godine 1930. Nadrealisti su tada 
putem otkrića S. Freuda željeli iskusiti život »spava- 
jući« u snu, jer su smatrali da samo na taj način mo- 
gu otkriti »stvarne« slike apsolutnog. Taj važan čini- 
lac nadrealistične metode svakako je širom otvorio 
vrata za sve pregaoce koji su u svom stvaranju kori- 
stili san pri izboru motiva. Tako je otkriven i maniri- 
zam prve polovine sedamnaestog stoljeća (Desiderio 
Monsu) tako su nadrealisti prihvatili i Skurjenija kao 
»un nouvel ami«. Da li to znači da je ovaj umirovlje- 
ni ličilac nadrealist? Ako utvrdimo da je nadrealizam 
duhovno stanje koje se javlja u krizno vrijeme umjet- 
nosti, tada bi mu mogli otkriti »manirističke« osobi- 
ne. Međutim, ako ga želimo shvatiti kao slikara dana- 
šnjice, tada, posebno zbog basnovitih osobina njego- 
vih stanja, moramo ga zadržati u krugu naivnih sli- 
kara. Osim toga on se nije svjesno kao izučeni slikar 
opredijelio za nadrealističku metodu stvaranja, meto- 
du otkrivanja svijeta i života, već je po svom naho- 
đenju u svojoj bezazlenosti otkrio svoj vlastiti svjeto- 
nazor. Na ovom crtežu, koji nosi naziv »Glazbenik«, 
a na jednom mjestu zapisao je i »Mali pas«, nacrtao 
je kravu s četiri ruke što svira na šest instrumenata, 
kao san o buci što je čine današnji beat-sastavi. 


66.a Matija Skurjeni: 
Grad slobode, 1967 
Crtež močilom na platnu. 60,5 X 50 cm. Signirano i 


datirano: M. Skurjeni 1967. g. Privatno vlasništvo, SR 
Njemačka. 


66.b Matija Skurjeni: 
Zmajevi, 1973 


Crtež močilom na papiru. 50 X 35,5 cm. sSignirano i 
datirano: M. Skurjeni 1973. g. U vlasništvu autora. 


Imaginarni grad u kojem vlada sloboda, u kojem se u 
nišama i glavnim ulazima pojavljuju ljudi, kao spo- 
menici, kao prolaznici. Simetrija smiruje zbivanje ko- 
je se nekad dešavalo, koje će se i sutra događati. 
Grad dakle trajno postoji. Nad glavnim ulazom gdje 
su se susrele dvije žene, stoji natpis — Skurjeni. To 
je dakle autorov grad. A otraga dva lava čuvaju izlaz 
kao i čovjek sa šeširom, (možda autor sam), što stoji 
na zidinama sa srpom i čekićem u jednoj i zvijez- 
dom u drugoj ruci. Sasvim naprijed jedno drvo i klu- 
pa. Ipak glavni ulaz dominira kao tunel. | drugi crtež 
»Zmajevi« govori o prolazu koji čuvaju dvije izmišlje- 
ne prethistorijske životinje. Međutim, ovaj je crtež u 
stvari sačinjen kao plakat za njegovu retrospektivnu 
izložbu u Zlataru, zbog čega je i nacrtao staru kuriju 
u kojoj se danas nalazi Galerija izvorne umjetnosti. 


Upravo s ta dva zmaja kraj kojih ljudi prolaze Skurje- 


ni iskrivljuje stvarno stanje i time mitologizira zbiva- 
nje. 


I 


67.a_ Matija Skurjeni: 


Skica za sliku to je sanja kako zmija 
navaljiva na mene, 1972 


Crtež močilom i tušem u boji na papiru. 50 X 35 cm. 
Signirano i datirano: M. Skurjeni 1972. Zagreb, Zbir- 
ka Biškupić. 


67.b Matija Skurjeni: 
Životne poteškoće Adama i Eve, 1970 


Crtež močilom na papiru. 50 X 36 cm. Signirano i da- 
tirano: M. Skurjeni 1970. g. Italija, privatno vlasništvo. 


U Hrvatskom zagorju gdje se Matija Skurjeni rodio 
i proveo djetinjstvo, po brežuljcima, među parkovima 
i šumarcima nalazimo mnoštvo plemićkih dvorova i 
ruševina starih gradina koje ovaj slikar stalno upleće 
u svoje motive. Oni se neprestano javliaju u njegovu 
snu vezani uz neku priču, koju nam želi, koju nam 
mora ispričati. | autor se u rano jutro budi, da bi za- 
bilježio što je po noći sanjao a potom od te zabilješ- 
ke sačini sliku. Tako je i sa crtežom »Životne pote- 
škoće Adama i Eve« gdje se opet javlja zmija širom 
rastvorenih ralja, deltoidna oblika u središtu crteža, 
a majmuni i druge životinje smiju se s drveća. Uvijek 
prisutnu maštovitost, Matija Skurjeni postiže orna- 
mentalnom građom cjelokupnog prikaza, kao što su 
na ovom crtežu prvenstveno zmija i drvo, a potom 
životinje, ne isključujući sasma ni Adama i Evu. Do- 
sljedno tome cjelokupni je prikaz ovdje uokviren stili- 
ziranim floralnim ornamentom. 


II 


68.a Matija Skurjeni: 
Tuneli, 1966. (ižrez) 


Crtež močilom na platnu. 53 X 65 cm. sSignirano_i 
datirano: Skurjeni 1966. Italija, privatno vlasništvo. 


68.b Matija Skurjeni: 
Nešto malo iz Švicarske tj. Ciriha, 1968 


Crtež močilom na papiru. 54 X 45 cm. sSignirano i 
datirano: M. Skurjeni 1968. SR Njemačka, privatno 
vlasništvo. 


Napomenuli smo da je Matija Skurjeni kao ličilac ra- 
dio kod željeznice, ali kao dječak bio je na izgradnji 
jedne pruge, kao što je kao mladić u rudniku na 
svom malom posjedu kopao ugljen. Vlakovi koji jure 
po tunelima i vijaduktima, među izmišljenim brdima, 
bio je motiv koji je skoro isključivo slikao prvih godi- 
na svoga stvaranja. Ali i kasnije se uvijek vraćao na 
tu temu koju je i modificirao na grad i njegovu želje- 
znicu. Kod ovog slikara se uvijek zbilja stapa sa sje- 
ćanjem, jer Skurjeni je bio u Švicarskoj -ali s prais- 
konskim dubokim erotizmom, koji se u njegovim sli- 
kama redovito pojavljuje, često i kao neprimjetna ali 
nužna potka u tkanju. 


69. Bosilj Ilija: 
Apokalipsa, 1966 


Crtež kemijskim olovkama na papiru. 70 X 50 cm. Si- 
gnirano ćirilicom: Italija. Zagreb, Galerija primitivne 
umjetnosti. 


U otkrivenju pisanom po Ivanu na otoku zvanom Pat- 
mos u glavi 8,2 čitamo: »Zatim opazih sedam anđela 
Koji stoje pred Bogom. | bijaše im dano sedam tru- 
ba.« Tu je scenu llija Bašičević, koji se potpisivao 
samo kao llija a Bosilj mu je bio pseudonim kao sli- 
kara, nacrtao na svoj način, na način kako ga on 
tumači. U stvari, on je iz pojedinih citata iz Apoka- 
lipse načinio svoju legendu, svoju Apokalipsu kojom 
priča o svom shvaćanju dobra i zla, a to ga je zaoku- 
pljalo cijela života iako je slikao samo posljednjih 
petnaest godina: »Moj život je velika borba od rođe- 
nja pa do danas i svemise čini dasu imali pravo 
stari ljudi koji su govorili da uvek traje borba izme- 
đu dobra i zla, samose nikad nezna štaje dobro a šta 
nije jer štogod sam nekad volevo sada mrzim a što 
sam mrzijo volem e pa snadi se pope. U svome živo- 
tu sam čuo nekoje reći a zapamtiosam reći da je čo- 
vek marama od dva lica« — zapisao je Ilija u svojoj 
autobiografiji. Ovaj je crtež prethodio istoimenoj sli- 
ci na strani 73. 


I 


70. Boslilj llija: 
Zvijer iz Apokalipse, 1965 


Crtež kemijskim olovkama na papiru. 37 X 45 _ cm. 
Nije signirano ni datirano. Novi Sad, Dr. Vojin Baši- 
čevicć. 


Dvije se zvijeri javljaju u Otkrivenju: Antikrist i Pro- 
tuduh. Obje su zvijeri simbol svih zala. | prva sa de- 
set rogova i sedam glava »sličila je na leoparda, no- 
ge su joj bile kao u medvjeda, a usta kao u lava« a 
druga »imala je dva roga kao u janjeta«. Ilija je shva- 
tio da se radi o jednom simbolu zla koje se javlja sa- 
mo u dva vida. To je razlog da u ovom crtežu susre- 
ćemo upravo takvu čudnu zvijer koja samo naznače- 
nim detaljima treba ispričati cijelo 13 poglavlje Otkri- 
venja. | opet u tom »iskrivljenju« susrećemo novi mit 
o zlu koji nam je Ilija ispričao. Međutim, tijelo zvi- 
jeri kao izdužena masa daje težinu nad kojom orna- 
mentalno vijugaju tanki vratovi sa sedam zmijskih 
glava i deset rogova. Sve to ispričano je lagano pre- 
puštajući se vlastitom osjećaju za raspored oblika i 
poteza. 


71. Boslilj llija: 
Apokalipsa (skakavci), 1965 


Crtež kemijskim olovkama na papiru. 37 X 45 cm. Si- 
gnirano ćirilicom i datirano na poleđini: Ilija 65. No- 
vi Sad, Dr. Vojin Bašičevic. 


Ovom crtežu je opet temelj Otkrivanje i to glava 93, 
1-12 koja priča o pošasti Bezdana i skakavcima. Ilija 
je sve naslikao vrlo precizno. | petog anđela koji je 
zatrubio, i zvijezau koja je pala na zemlju, i ključ ko- 
jim je otvorila zjalo-Bezdan, i dim iz kojeg su ska- 
kavci izašli na zemlju da samo ljudima koji nemaju 
božji pečat svojim ubodom nanesu bol. »A skakavci 
bijahu oblikom slični konjima opremljeni za boj. Na 
glavama su imali nešto kao zlatne krune; lica su im 
bila kao ljudska; imali su kose poput ženskim ko- 
sa... Imali su repove i žalce slične onima u štipava- 
ca. U njihovim se repovima nalazila moć da ude lju- 
dima pet mjeseci.« (9, 7-10). Pri sagledavanju onog 
dijela Ilijana opusa koji je nastao kao htijena ilustra- 
cija Otkrivenja, uvijek je neophodno navesti citate 
kako bi se uočila autorova imaginacija koja nikada 
nema potrebu za dugim studijem predmeta. lliji nije 
bio problem niti da zamisli niti da nacrta fantastičnu 
životinju koja je simbioza skakavaca, koja i škorpije. 
On ne poznaje ni probleme volumena (zjalo-Bezdan), 
a da nacrta zemlju dovoljno mu je samo jedna crta 


na kojoj rastu travke. 


72. Bosilj llija: 
Apokalipsa (pobjeda na Zvijeri), 1965 


Crtež kemijskim olovkama na papiru. 45 X 37 cm. 
Signirano ćirilicom i datirano na poleđini: llija 65. 
Novi Sad, dr Vojin Bašičević. 


| Otrikavenje se nastavlja. Sada je riječ o anđelu-ko- 
nju, koji je pozvao ptice na gozbu i pobijedio Zvijer 
i lažnog Proroka (glava 19, 11-21). Ilija je i ovdje cr- 
tajući uhvaćene kraljeve koji su služili Zvijeri, nacr- 
tao dvojicu s dva profila, s »dva lica« kako on sam 
kaže, što je mogli bismo reći postao gotovo znak 
prepoznavanja njegovih slika. O tom »znaku« je Ilija 
pisao i u svojoj autobiografiji: »Jesi li ikad videvo 
u šumi zvere krvoločno u brlogu kada herojski brani 
mladunčad i ubija sve živo oko sebe... Teško je po- 
znati život a slikati je lako. treba samo započeti po- 
sle ide samo. slažese jedno na drugo i kada svršiš 
sliku vidiš da je na njoj sve šareno kavo u životu i 
da svaka istina ima dva lica. Možda je to najvažnije 
jer kopati orati kositi sejati i onako moraš svaki dan 
..« Takva duplex veritas znamo da je postojala još 
u srednjem vijeku i da je uočavala kako jedna teza 
može biti istinita i neistinita zavisno od stajališta s 
Kojeg polazi. Ovakva mudrost negdje je duboko ukot- 
vljena i u prastara seljačka iskustva, a sada se od- 


jednom pojavila i na slikama Ilije. 


73. Bosilj llija: 
Apokalipsa (sedam truba), 1966 


Ulje na lesonitu. 87 X 69 cm. Signirano ćirilicom: lIli- 
ja. Zagreb, privatno vlasništvo. 


Ova je slika nastala prema crtežu koji je reproduci- 
ran na strani 69. Tu je Ilija naslikao sedam anđela s 
trubama prema glavi 8 Otkrivenja, ipak da bi poja- 
snio scenu naslikao je i Boga na prijestolju. Njega 
je naslikao onako kako ga je Ivan opisao: »... slična 
Sinu Čovječjem, obučena u dugu haljinu i opasana 
zlatnim pasom po prsima. Njegova glava s kosom bi- 
jaše bijela poput bijele vune, poput snijega; nje- 
gove su oči bile kao ognjeni plamen; njegove 
su noge sličile mjedi kao se užari u peći... 
iz njegovih je usta izlazio oštar dvosjekli mač... « 
(1, 13-16). »...u nebu je stajalo prijestolje i na pri- 
jestolju je sjedio Netko. Onaj koji je sjedio bijaše na 
pogled kao kamen jaspis i sard. A oko prijestolja bio 
je sjajan krug sličan dugi, na pogled kao smaragd« 
(4, 2-3). | na ovoj slici Ilije javlja se Bog sa dva li- 
ca«, da li ga je na to naveo »dvosjekli mač« ili nje- 
gova razmišljanja o dvostrukoj istini? 


am 


74. —Bosilj llija: 
Simonida, 1965 


Ulje na lesonitu. 54 X 67 cm. Signirano ćirilicom: Ili- 
ja. Zagreb, privatno vlasništvo. 


Simonida je bila kći bizantinskog cara Andronika II 
Paleologa, koja se iz političkih razloga morala kao 
petogodišnja djevojčica 1299. godine udati za srp-- 
skoga kralja Milutina. Kralj Milutin je za života 1314. 
u manastiru Studenici podigao svoju zadužbinu koju 
je dao oslikati freskama među kojima su i portreti 
donatora — kralja Milutina i prekrasne Simonide. Tek 
se u najnovije vrijeme, nakon što se uočila ta lijepa 
freska kojoj je netko davno iskopao oči, počelo o 
Simonidi pisati i pričati u narodu. Interes Ilije prema 
Bibliji s jedne strane i narodnim pjesmama i pričama 
s druge, naveo ga je da i on naslika svoju Simonidu 
samo sada na zlatnoj pozadini i sa crkvama i mana- 
stirima koje je ona nakon Milutinove smrti navodno 
poklonila. Na ovoj slici valja posebno obratiti pažnju 
na zlatnu pozadinu kojom se on vrlo često koristio 
(kao i plavom), a koja ima svoje porijeklo u ikonama. 
U svim pravoslavnim kućama još danas nalazimo iko- 
ne po zidovima, pa je tako bila jedna i u njegovoj, 
a prva slika koju je uopće naslikao bila je upravo 
»Kuzma i Damjan«, koji su bili njegovi kućni patroni 
(i tu se opet javlja dvojstvo, što ga nalazimo i na 


»SImonidi« ali sada kod vjernog psa). 


75. Bosllj llija: 
Nasmijani kraljevi, 1970 


Ulje na lesonitu. 27. X 53 cm. Signirano ćirilicom i 
datirano: 1970 llija. Novi Sad, dr. Vojin Bašičević. 


Seljak iz Šida, Ilija, govori nam svojom vlastitosti ko- 
ja je u isto vrijeme arhaična i suvremena, daleka i 
nova, a neprestano prisutna na njegovim slikama i u 
nama, kao otkriće nekog vječnog jezika. Sam je 
mnog razmišljao, a čitao je malo, Bibliju, u kojoj je 
našao i motiv »Nasmijanih kraljeva«, i možda još 
tek koju knjigu. Što je život? pita se llija. On to ka- 
zuje kistom, prstima, uljanom bojom ili bilo čime na 
biločemu (oslikao je i namještaj svoje sobe i vrata). 
On to priča i onim svojevrsnim oblicima, njegovim 
ljudima koji ponekad imaju ptičji izraz, ili zlatnim 
obrisom kad treba nacrtati kraljeve. Nacrtati, jer kon- 
tura u njegovim slikama igra jednako važnu ulogu 
kao i obojena ploha, kao i pozadina, koja nikad nije 
određena ni vremenom ni prostorom. Tako se te nje- 
gove slike doimlju kao neko srednjovjekovno sači- 
njenje, poetičnost na svojevrsnoj gregorijanskoj skali 
s mnogo gustih zvukova koji ispunjaju plohu, kao da 
ona neko golemo zdanje čiji zidovi nestaju u tami 
prostora ili crvenilu vatre. 


I 


76. Bosllj llija: 


Kraljević Marko kazuje na kome je 
carstvo, 1967 


Ulje na lesonitu. 112 X 122,2 cm. Signirano ćirilicom 
i datirano: 1967 llija. Novi Sad, Dr. Vojin Bašičević. 


Narodne epske pjesme se jednim ne malim dijelom 
vežu uz hajdučno-uskočku borbu za vrijeme robova- 
nja pod Turcima. U tim junačkim pjesmama izgrađen 
je čitav niz izrazitih likova kao što je i Kraljević Mar- 
ko. Kraljević Marko nije u povijesti igrao veliku ulo- 
gu: vladao je od 1371—1395 sjeverozapadnom Make- 
donijom kao Turski vazal. Međutim, te su uspomene 
u narodu izblijedjele i bile su potisnute sjećanjima 
na druge ličnosti, te se tako u tom stoljeću izgradio 
novi epski lik, kojeg je Ilija pokazao na ovoj slici s 
atributima silne snage, neobičnim konjem i praved- 
nim životom. | na slici je Ilija figure postavio na neu- 
tralnu pozadinu, raspoređujući ih izvan zakona per- 
spektive, u slobodnoj kompoziciji koju gradi intuitiv- 
no. Volumen i prostor su kategorije koje mu nisu po- 
trebne, jer sve pretvara u znakove snažnih boja, te 
je tim konstitutivnim elementima izgradio potpuno 
lično i svojevrsno naivno slikarstvo. 


I 


77. Pal Homonai: 


Moj zavičai, 1973 


Ulje na platnu. 80 X 80 cm. Signirano i datirano: Pal 
Homonai 1973. U vlasništvu autora. 


Pal Homonai je zanatlija kao mnogi naivni umjetnici 
kojima je bliza ruralna ali i urbalna sfera, dok se nji- 
hov zanat javlja kao jedva primjetna nužnost u obli- 
kovanju. On se kao izučeni stolar bavio desetljećima 
intarzijom koja u njegovim slikama progovara putem 
jednostavnih oblika i uzdržanih boja. Međutim, nje- 
gova lirska priroda veže ga uz skoro izblijedela sje- 
ćanja na djetinjstvo na selu među brežuljcima i ma- 
nastirima, Fruške gore te tako ostvaruje »rustikalnu 
idilu i bukoličku Arkadiju« (Oto Bihalji-Merin). U nje- 
govim slikama sve se zbiva istovremeno i u istom 
prostoru, gdje se blizina i daljina uzajamno proži- 
maju, gdje gotovo nema horizonta, jer polja i šume, 
koje paralelno prate puteve i brazde vode do neba. 
A sve je ornamentirano u slobodnom rješavanju eg- 
zaktnog, gotovo rutinskog poteza, kojim putem figura 
unosi kretanje u svoje karakteristične izdužene i za- 
obljene oblike. 


I 


78. Vangel Naumovski: 
Ambijent ljubavi, 1974 


Crtež perom i tušem na papiru. 104 X 69,2 cm. Sl- 
gnirano ćirilicom V. Naumovski. U vlasništvu autora. 


»Ovaj umjetnik kao da dolazi iz vilinskih priča. Nje- 
govo je slikarstvo vrlo blisko mome. Odman se mo- 
že vidjeti da je to umjetnik s Mediterana. Zbog te 
veličanstvene izložbe, želim posjetiti Ohrid i njego- 
vog umjetnika Naumovskog« — zapisao je Salvador 
Dali, taj veliki neimar nadrealističkog slikarstva u 
povodu samostalne izložbe tog nekadašnjeg vrtlara, 
zidara, kolara, prodavača limunade i radnika Vangela 
Naumovskog u Parizu (1970). Irealna fantastika koja 
u Naumovskoga govori arabeskom i ponekad grote- 
skom, raspolaže opširnom apstraktnom metaforikom 
putem evokativne (muzičko-lirske) sugestivne snage 
koja želi nešto značiti kao da je prisutno neko grani- 
čno stanje između »biti« i »postati«. Kao da je pri- 
sutna neka neizgovorena »ontološka« spoznaja. Ov- 
dje je zapravo riječ o mitu, o svojevrsnom iregular- 
nom mitu, koji naivno stoji pred vratima ontologije. 
Sve je u rastu, sve jedri, oplođuje se. Kao da se pred 
nama rađaju uvijek novi »životonosci«, neki posebni 
biofori iz kojih nastaju nove botaničke, zoološke ili 
antropološke tvorevine. Svo to raslinstvo kao i one 
konvulzivno upletene figure bez lica i prstiju zmijoli- 


ko se izvijaju u orgastičkom plesu zanosa. 


79. Vangel Naumovski: 


Tuga i rascvjetane suze cara Samuila, 
1968 


Ulje na platnu. 120 X 120 cm. Signirano ćirilicom i 
datirano: V. Naumovski 1968. Zagreb, Galerija primi- 
tivne umjetnosti. 


Makedonski car Samuilo (vladao 976—1014) koji je 
stolovao u Ohridu i vladao velikim dijelom Balkana, a 
porazio ga je Bizantski car Vasilije II. Tom je prili- 
kom Vasilije 14000 ratnih zarobljenika dao oslijepiti 
i potom ih uputio Samuilu, kojeg je kod tog prizora 
udarila kap. Naumovski je o tim zbivanjima naslikao 
legendu u kojoj priča kako su se tuga i suze Samu- 
ilove pretvorile danas u cvijeće i veselje slobodne 
Makedonije. Ipak moramo se upitati odakle ovom sli- 
karu ovakvi oblici i ovakve boje. Postoji objašnjenje 
da je Naumovski jednom bio i crtač za grupu hidro- 
biologa, koji su proučavali onu u svijetu jedinstvenu 
faunu: gastropode Ohridskog jezera. Svi ti otkriveni 
i nađeni paleoendemi i endemički organizmi kao da 
se na njegovim slikama ponovno rađaju, kao da su 
za Naumovskog arhetip svoga kraja. To je razlog da 
za one radove u kojima nema figura, nema ćulnih 
aktova može u najboljem slučaju biti govora o pse- 
udo-apstraktnom slikarstvu, jer oni vijugavi nabubre- 
ni oblici porijeklom su iz viđenog svijeta. A boja? 
Boja je ona čudesne flore Ohridskog jezera. 


mI 


80. Milan Rašic: 
Ljeto, 1968 


Ulje na platnu. 50 X 45 cm. Signirano ćirilicom i dati- 
rano: M. Rašić 1968 god. Zagreb, Galerija primitivne 
umjetnosti. 


Milan Rašić rođen je u malom Šumadijskom selu 
da bi potom prešao s dvadesetoosam godina u Sve- 
tozarevo i uz poljoprivredne radove počeo slikati, a 
danas on kao slikar živi u Beogradu. To je vrlo kara- 
kterističan životni put seljaka slikara u Jugoslaviji 
posljednjih dvaju desetljeća, koji sa sela sve više pe- 
netriraju u grad. Ovaj je slikar ubrzo svojim samo- 
voljnim rukopisom uspio na vlastiti način pričati pri- 
čati priču o svom rodnom selu. Tako je to bilo u ljetu: 
seljaci se vraćaju s njiva, seljanke predu pređu, se- 
ljak čuva kravu, dvoje se vole, neka žena nosi vodu 
itd., itd. — sve je ispričano kao na nekoj tapiseriji, nit 
po nit se isprepleće, neba nema, a između seoskih 
šorova koji se nekud nepoznato uspinju zidane su 
kuće, drveće, vinogradi, okućnica. Ipak prisutna je 
neka zaokružena cjelina »u kojoj pod zracima boje i 
svetlosti blesne jedan iznutra interpretiran svet« (Oto 
Bihalji-Merin). Taj svijet je pun radosti i veselja kao 
nekad u djetinjstvu. 


II 


81. Emerik Feješ: 
Katedrala u Remsu, 1967 


Tempera na platnu. 62,5 X 45,5 cm. Signirano: Feješ 
E. Zagreb, Galerija primitivne umjetnosti. 


Emerik Feješ porijeklom je iz grada. Počeo je sasvim 
nenadano slikati u četrdesetopetoj godini svoga rad- 
ničkog života u malenoj sobici punoj jada. Otkriven 
od akademskih slikara (o tome piše u autobiografiji: 
»Slikari su me Savetovali da Portret da ne Pravim 
nego samo Arhitekturu i da mo nikoga ne Slušam ne- 
go da bojadišem samo Onako kako kod Prve slike. 
Po mom nahođenju da Radim...«) i legitimiran od 
kritičara, Feješ je počeo slikati gradove, ulice, trgo- 
ve, kuće. Počeo je putovati po svim gradovima svijeta 
putem crno-bijelih razglednica, koje je precrtavao na 
velik format i potom živim bojama oslikavao. Ta nje- 
gova interpretacija urbanih sredina otkriva ga kao 
svojevrsnog stvaraoca te je sličnost s poštarom Loui- 
som Vivinom (1861—1936) samo vanjska, samo po 
motivu. U Feješa je više temperamenta i više mašte, 
te tako i više boje, otvorene, glasne boje, a razgledni- 
ce služe kao prvi impuls za novo otkrivanje svijeta 
koji se smjesta rasplamsava u vatromet Feješove 
mašte. To nam najjasnije pokazuje ova »Katedrala u 
Reimsu«, koju je Feješ kao afirmirani slikar naslikao 
dvije godine pred smrt i to u čast Vivinu uzevši nu- 
žni predložak, ovaj puta umjesto razglednice isto- 


imenu sliku tog francuskog poštara. na 


82. Emerik Feješ: 
Basel, 1960 


Tempera na papiru. 74,5 X 83 cm. Signirano: E. Fe- 
ješ. Zagreb, Galerija primitivne umjetnosti. 


Feješ je kao čovjek u životu svemu davao svoje tu- 
mačenje koje se ne poklapa sa stvarnim zbivanjem, 
govorio je i pisao kako je njemu odgovaralo, bez 
obzira na postojeća pravila. Jednako je tako i slikao. 
Odbacio je kičice i slikao šibicama i kukuruzovinom. 
»Preslikavao« je razglednice — točno ono što se 
amateru prigovara. Renesansnu perspektivu nije ni 
pokuša prihvatit, kao ni stoljećima izgrađivan sistem 
orkestracije boje. Ni jedna od konvencionalnih normi 
slikarstva nije prisutna na njegovim temperama. Mož- 
da u tim elementima upravo leže razlozi da je naše 
vrijeme tako brzo prihvatilo njegovo djelo? Međutim, 
dvije su osnovne pretpostavke bile prijeko potrebne 
da bi Feješ ostvario svoje djelo: prirođena osjetlji- 
vost i sloboda mašte s jedne strane i urbanizirani 
pejzaž s druge strane. Basel nekada, s mostom pre- 
ko Rajne (Feješ je živio u Novom Sadu s mostovima 
preko Dunava), rasprostrio se ovdje pred nama s ve- 
selim kućama, šarenim krovovima, onako kako ga je 
vidjela njegova upravo spomenuta mašta: to je priča 
o tom gradu, u kojem nikada nije bio. 


I 


83. Emerik Feješ: 


Parlament u Pešti, 1956 


Tempera na papiru. 42 X 59 cm. Signirano: Feješ E. 
Zagreb, Galerija primitivne umjetnosti. 


Oto Bihaji-Merin je zapisao da je Feješ »prebrojio 
sve cigle sveta«. Bili to gradovi sjevernog mora ili Ja- 
drana, Engleske ili Indije, Feješeva je mašta te gra- 
dove uvijek ponovno gradila: kuću po kuću slagao 
je u ulice i trgove sve na postojanoj, neprekidnoj plo- 
hi gdje ne postoji prvi put u kojem nema shema. Mašta 
pri pogledu na neku crno-bijelu razglednicu stvara 
u njega neobuzdano šarenilo koje niže sa svih strana 
kao cvijeće u malenom vrtu pred kućom. Ali ritam 
obrisa, crtež koji prati formu, stvara jasnu i čistu in- 
tuitivnu kompoziciju. Tako se i ovaj parlament pre- 
tvorio u splet obojenih vertikala među kojima nema 
ni volumena ni prostora, gotovo bismo mogli reći da 
nam se ukazuje samo šarolika ploha organizirana po 
nekim svojevrstnim znakovima, znakovima Feješova 
rukopisa što podsjeća na neku arhitekturu, na parla- 
ment u Pešti. 


84. Emerik Feješ: 
Subotica, 1950 


Tempera na papiru. 59,5 X 83 cm. Nije signirano ni 
datirano. Zagreb, Galerija primitivne umjetnosti. 

U tome leži vrijednost Feješeva djela: već stotinama 
puta viđenim trgovima i palačama Feješ daje novu, 
ali do sada neviđenu dimenziju. Sasvim novu poruku 
Koja nas uzbuđuje, jer to novo saznanje o realnom 
svijetu pogađa i gasi čovjekovu. Feješ je čak pone- 
kad crtao gradove i tako da je s plavim kopir-papi- 
rom umnožavao crtež, a potom ga kolorirao. Među- 
tim, svaka od tih slika, kad je obojena ležala pred 
nama bila je nešto drugo, ne samo stoga što su se 
na istim motivima mijenjala godišnja doba, već zato 
što je bojama dao svaki put novu informaciju o istom 
motivu (zapravo ne istom, već sličnom crtežu, jer je 
pri crtanju uvijek iskrivljavao obrise a time i motiv). 
To je slučaj i s gradskom kućom u Subotici, koju je 
slikao mnogo puta, ali je svaki put prisutno naivno 
shvaćanje života, i u lapidarnom i prisnom tumačenju 
svijeta leži neka jednostavna istina na koju smo u 
najmanju ruku zaboravili. 


85. Emerik Fejesš: 
Milanska katedrala, 1966 


Tempera na platnu. 62,5 X 45,5 cm. Signirano: Feješ 
E. Zagreb, Galerija primitivne umjetnosti. 


Bili smo u Milanu i dugo, dugo smo se divili tom veli- 
čanstvenom gotičkom zdanju, kupili smo razglednicu 
i poslali je prijatelju. Naši su prijatelji potom bili u 
tom gradu i poslali nam istu razglednicu katedrale. 
Sada smo već sve znali o toj velikoj crkvi i bilo nam 
je drago da su nas se prijatelji sjetili. Međutim, kad 
pogledamo tu istu razglednicu samo u interpretaciji 
Emerika Feješa, odjednom tog zdanja gotovo više i 
nema, ostala je samo slika nekog osebujnog slikara. 
Široki splet novih, nepoznatih informacija su odjed- 
nom privukle našu pažnju, i ona, već dobro poznata, 
gotovo banalna razglednica se povuka nekamo u du- 
boku pozadinu, samo kao znak raspoznavanja. Pred 
nama se rasprostrla neka nova priča o nekoj novoj 
građevini koja nam nije nepoznata. Samo zato što 
znamo da se radi o poznatom arhitektonskom djelu, 
naglašenu strukturu poteza i boje na Feješevoj slici 
(ponekad vrlo blizih boja, ali češće disonantnih što ih 
umiruje mreža crnih ili bijelih poteza), prihvaćamo 
kao njegov prikaz. Ali Upravo ta struktura je ona što 
nas iznenađuje i privlači. 


I 


86. Sava Sekulić: 


Kćeri moje sestričinstvo veliko je, 1975 


Ulje na kartonu. 101 X 71 cm. Signirano i datirano: 
1975 CCC. Zagreb, Galerija primitivne umjetnosti. 


Zidarski radnik Sava Sekulić već desetljećima slika 
ali je otkriven tek nedavno. No on je pjesnik od ro- 
đenja. Čak i danas najprije napiše pjesmu a onda, 
da bi je pojasnio, da bi je načinio svima pristupač- 
nom, načini sliku. Te pjesme, te slike, Sava Sekulić 
gradi na svojoj tradiciji što proizlazi iz prastarog na- 
rodnog pjevanja i koje je priagođeno i modificirano 
na gradski ambijent u kojem je proveo veći dio svog 
života. Čestu zamršenost sadržaja koji nam priop- 
ćuje, razrješuje elokvencijom u govoru ili prirođenim 
osjećajem za raspored zemljanih boja i geometrizi- 
rajućih oblika. Ovom nam slikom autor priča: »Kćeri 
moje, sestričinstvo veliko je (vi imate sestre) a ja ne- 
mam svoje (kćeri moje složite se) ljubite se, volite se 
(to vam blago najdraže je) a ja nemam sestre svoje«. 
Na slici je autor majku stavio u sredinu a devetoro 
kćeri u kitu cijeća. No ipak, ne možemo se oteti doj- 
mu da promatramo artista koji se lopta ljudskim gla- 
vama. Višeznačnost i realije u nerealnom odnosu su 
stalna prisutnost u njegovu stvaranju, jednako kao i 
nepostojanje sjena, već samo čistog koloriranog cr- 
teža koji nikad nije posjedovao treću dimenziju, tje- 


lesnost ni iluziju prostora. 


87. ivan Rabuzin: 


Djevojka sa suncokretom, 1967 


Ulje na platnu, 70 X 58 _ cm. Signirano i datirano: 
Ivan Rabuzin 1961. Zagreb, Galerija primitivne umjet- 


nosti. 


Jednom je kritičar Radoslav Putar zapitao Ivana Ra- 
buzina: »Koje je porijeklo poznatih tragova vašeg ki- 
sta koji pokrivaju slikane površine nalik na šareno 
inje?« Odgovor je bio: »Ležao sam na leđima i gledao 
vrh jabuke iznad sebe, nebo je bilo plavo i daleko a 
ja tako mali. Bijeli oblak polagano je dolazio nad sta- 
blo. Crveno-zelene jabuke bile su tako lijepe na bije- 
lom oblaku. To je bila moja prva sreća koju sam 
osjetio. Drugo mi tata i mama nisu mogli dati, jer su 
i oni bii nesretni. — Bježao sam kroz šumu i zvao 
ime djevojke, koju sam volio. Nje nije bilo. Samo je 
njeno ime odjekivalo. Shvatio sam da sam sam. Od 
stabla do staba, kroz šumsko cvijeće bježao sam za 
svojim glasom. Stao sam na rubu šume nje nije bilo. 
— Malo selo sa crnim i crvenim krovovima, oprani 
veš na živici i zelenoj travi. Vjetar u vrbama Bednje, 
komadi polja, velike šarene livade, i bregovi kao 
ograda kraja. Bijeli putevi sa prašinom u vjetru. Bi- 
jeli oblaci na plavom nebu. — Vidio sam moju novu 
ljubav. Gledao sam je sa ruba šume. Pošao sam s 
tazom uz zeleno žito, koje se valjalo na vjetru. Pre- 
skočio sam potok i dalje livadom. — Moje su šetnje 
pohodi nenaslikanim slikama. U uhu mi još zvoni moj 
ZOV za srećom. Zato nudim takav svijet u kojem živi 
sreća. Naslikat ću ih. — Bio je to dan sa toliko puno 


boja. Rađanje boja, koje treba da su život tako je 
teško.« — Ali ne samo da je »rađanje boja« vro te- 
ško, već je i porod umjetnosti Ivana Rabuzina bio 


dug i težak. 


88.a Ivan Rabuzin: 
Aleja, 1962 


Ulje na platnu. 68 X 93 cm. Signirano i datirano: I. R. 
1962. Zagreb, Galerija primitivne umjetnosti. 


Put s nepoznatim crvenim cvjetovima vodi do vrha 
brdašca, a nepoznata ptica kao da je zamijenila sun- 
ce. Tako je Ivan Rabuzin otkrio svoj svijet o čemu 
nam priča: »Sve su boje sadržane u boji zemlje. One 
rastu i nestaju. Ja drugo o bojama ne znam. Gledam 
ih u prirodi. Čemu crtati sliku kad je ona stalno pri- 
sutna u prirodi, nikada dovršena, uvijek sviježa i no- 
va. Porijeklo ravne linije potječe iz pradavnih vreme- 
na kad je pračovjek prvi puta osjetio potrebu da ne- 
što ubode — ubije. Priroda nam nudi samo krivulje. 
— Svijetlo, to su sitna sunca, koja zasvjetle kad ne- 
što dodirnu. Da li je nešto veće ili manje to ne ovisi 
O perspektivi. Veličine su sadržane u našim srcima 
i duši čovjeka. Kompozicija moje sike proazi od ra- 
zrešenja usput nakupljenih doživljaja. Ja živim u pri- 
rodi. Viđeni svijet treba mijenjati, posaditi i postaviti 
sve tako da bude red. Da to bude vrt za hranu čovje- 
ku. U tom naslikanom svijetu ja pravim red, sadim 
cvijeće, dajem sunca. Jer ovaj pravi svijet tako je 
velik a putevi opasni. Dok sikam u prirodi, vrtim se 
oko sebe. Uzimam samo ono što sam sa sobom do- 
nio«. 


II 


88.b Ivan Rabuzin: 
Orehovačke grede, 1959 


Ulje na platnu. 60 X 70,5 cm. Signirano i datirano: 
I. R. 1959. Zagreb, Galerija primitivne umjetnosti. 


Ovaj je slikar rođen u čudesnom kraju gdje su brda 
kupe a doline posute cvijećem, gdje se nižu krošnje 
okrugle kao loptasti oblaci, a kućica jedna do druge 
sa crvenim i crnim krovovima, crvenim od opeke i cr- 
nim od slame, kao ures ili kao prosute ogrlice pri- 
čaju o ljudima njegova zavičaja. Pred tim je pejza- 
žem stajao Ivan Rabuzin i počeo slikati: »S platnom 
nategnutim na dasci i tanjurom za miješanje boja, 
sjedio sam iza grma i gledao moje selo. Nisam znao 
odakle i kako da počnem... Ipak, odjelio sam olov- 
kom nebo od zemlje i odučio najprije razmišljati o 
nebu. | odmah sam uvidio da bi mi lakše bilo kad bi 
oblaci nestali. Ali oni su bili tu jer ja sam baš njih 
čekao. Plavu sam boju razrijedio bijelom, a bijeloj 
sam dodao nešto od sunčane žute, jer morao sam 
početi s malim oblačkom što je sa strane stajao na 
nebu, bijelom bojom i okružio ga plavom. | dok sam 
se njime bavio na platnu, on se na nebu već udružio 
s drugim većim oblakom. Zahvatio sam i ovaj na pla- 
tnu, dodao ga malom društvu ali već je cijela kolona 
oblaka stajala na nebu«. Kasnije je ovaj slikar vidio 
da su i krošnje okrugle, a drveća u šumi sve mania i 


manja do zelene točkice. 


89. Ivan Rabuzin: 
Ptičarica, 1962 


Ulje na platnu. 94 X 74,5 cm. Signirano i datirano: 
I. R. 1962. Zagreb, Galerija primitivne umjetnosti. 


Frontalno postavljena figura u pejzažu, kao da je iz- 
rezana iz kartona, u strogoj (ili približnoj) simetriji, 
Koja u rukama drži neko živo biće ili cvijet, također 
je otkriće ovog nekadašnjeg stolara iz malog sela 
ključa nedaleko Varaždina, koji se kao slikar javio 
najprije na izožbama amatera. Ali od 1959. se više 
ne susrećemo s amaterizmom pri sagledavanju djela 
Ivana Rabuzina. Sada vlada strukturalno jedinstvo 
ostvarene slike, to znači da uočavamo potpunu pove- 
zanost svih pojedinosti i podređenost posebnog op- 
ćem. A kako znamo da je cjelina više no zbroj poje- 
dinosti i da umjetnost polazi od cjeline i teži otkriva- 
nju strukture, to treba obratiti pažnju na mikroko- 
zam Rabuzinovih slika. On je zapisao:. »Dok slikam u 
prirodi vrtim se oko sebe. Uzimam samo ono što sam 
sa sobom donio.« To je njegov optimistički svijet u 
kojem se parametri jedva mijenjaju. Tako se on i na 
motiv frontalne figure u nekoliko puta vraća (prvi je 
nastao još 1959.), što znači da je i on postao svoje- 
vrsni akronim njegova viđenja svijeta i života. 


I 


90.a Ivan Rabuzin: 
Moj svijet, 1962 


Ulje na platnu. 71 X 90 cm. Signirano i datirano: I. R. 
1962. Zagreb, Galerija primitivne umjetnosti. 


Kad Ivan Rabuzin slika sliku ili je direktno radi u pri- 
rodi, ili u ateljeu na temelju zabilježaka koje je na- 
činio u krajoliku. Tako njegovo »aktivno« oko mije- 
nja viđeno u mišljeno. Tako je u njega stvaralački 
proces vezan uz bit predmeta, koji prikazuje, ali i uz 
razmišljanja o egzistencijalnim pitanjima. Tako opće 
ideje odjeva u simboliku naslikanih stvari: iz cvjetne 
livade rastu tri visoka cvijeta, oni su kao sunca otvo- 
reni, a cijelo selo smjestilo se u zemljani lonac i 
cvate. 


90.b Ivan Rabuzin: 


Bijeli cvijet, 1962 


Ulje na platnu. 75 X 94 cm. Signirano i datirano: Ivan 
Rabuzin 1962. Zagreb, Moderna galerija. 


Rabuzinov optimizam nije Demokritov ni Leibtnozov 
premda svi oni sastavljaju svijet od atoma, nomada 
ili malih točkica. Rabuzin poput kraljevića iz pradav- 
nih priča daje poljubac usnuloj prirodi koja se budi 
kao veliki bijeli cvijet. Ali ta priroda je slična njemu, 
po onoj općoj postavci koju je Demokrit istaknuo: 
slično privlači sebi slično. Zato se i sastajemo sa 
zasebnim svijetom, sa zasebnim pogledom na život 
i Svijet, koji bi Platon vjerojatno okrstio kao doxa — 
mnijenje, a ne kao filozofiju. Takvo predsokratsko 
mnijenje koje susrećemo u Rabuzina shvaća da je 
bitak phyzis — priroda kao iskon — arhe odakle sve 
niče, raste i na kraju se tamo vraća. Sva takva Rabu- 
zinova razmišljanja izrastaju iz mašte što proizlazi iz 
čuvstva i želja, jednako kao i u mitovima. | zato mo- 
ramo govoriti o naivnoj umjetnosti u slikarstvu Ivana 
Rabuzina. To određuje njegov nazor o životu i svi- 
jetu koji je imanentan njegovim slikama. 

91. ivan Rabuzin: 
Moj sin, 1967 


Ulje na platnu. 91 X 69,5 cm. Signirano i datirano: 
Ivan Rabuzin 1967. U vasništvu autora. 


»| opet siećanje. Dok sam bio diečak želio sam imati 
veliku staklenu kupolu. U nju bi stavio sunce, oblake, 
bregove, polja, puteve i rijeku. Bilo bi tu sve živo i 
toplo bi bilo. Bila bi to moja najljepša igračka. Ali 
gdje to uzeti. Kako skinuti sunce. Kako postaviti 
oblake da ne nestanu.« — Zapisao je 1967. Ivan Ra- 
buzin, koji je svoju želju poklonio svom sinu što bo- 
sonog stoji u njegovu pejzažu. Kao neki mladi div on 
nas uporno motri čvrsto držeći staklenu kupolu sa 
svijetom u kojem živi sreća: rijeke, kućice, livade, 
polja, i šumoviti bregovi. U mladosti proljeća, u trav- 
nju, u autorovoj najdražoj godišnjoj dobi dešavaju 
se nestvarni pomaci stvarnih stvari i tako se otvara 
nadstvarni svijet sreće slikareva hermetična nazora 
O Svijetu. 


92. Ivan Rabuzin: 


Kalničke šume, 1966 


Ulje na platnu. 71 X 117 cm. Signirano i datirano: 
Ivan Rabuzin 1966. U vlasništvu autora. 


Rabuzin vidi svijet tako kako ga slika, u njegovim 
pejzažima moguće je prepoznati glavice bregova, 
kalničke šume, planinske vijence, tok drveća na nji- 
ma i rodna polja na podnožjima. Bez obzira na to 
što dovršena slika predstavlja nešto sasvim drugo, 
bez obzira na to što sliku često slika na licu mjesta: 
točke gledišta su pomaknute, simetrija je rado prisu- 
tna, a ne samo u ovom cvijeću na vrhu brda gdje su 
se za zadnjeg rata vodile teške borbe. Njegove slike 
toliko su precizne u pojedinostima i cjelini kompozi- 
cije, kao da je ispod slika negdje na podlozi prethod- 
no načinjena čvrsta konstrukcija, koja je kasnije obu- 
čena u točkaste haljine rabuzinovih proljetnih boja. 


93. Ivan Rabuzin: 


Na bregovima—prašuma, 1967 


Ulje na platnu. 69,2 X 116 cm. Signirano i datirano: 
IR 1960. Zagreb, Galerija primitivne umjetnosti. 


Ivan Rabuzin je jednom zapisao: »Ja sam bog na ne- 
bu moje sike«. | on je stvorio svijet. | u smiraj dana 
javila se »Na bregovima-prašuma«: na kraju oranice 
pojavila su se debla poredana jedno do drugog, jed- 
no iza drugog, sve dalje, sve manje krošnje, još koja 
zakašnjela crvenkasta zraka sunca i modre kupe s 
modro zelenim točkicama, crvenkasti oblačići... Ta- 
ko je stvoren svijet od molekula. Ali ta »molekular- 
na« građa predmeta u ovom prikazu, ma koliko pru- 
žala mogućnost sažimanja likovnog izraza, ta kon- 
centracija nije usmjerena jedino na djelotvorno dje- 
lovanje oblika, već posebnom vrstom oblika pobuđuje 
u nama svojim diskretnim pomacima sasvim nova 
stanja koja nam se ukazuju kao otkrića kakva još 
do danas nismo sreli. Tako je Ivan Rabuzin stvorio 
svijet proniknut životnom radošću i vjerom u buduć- 
nost, svijet u kojem ima više dobra nego zla. 


94. ivan Rabuzin: 


Veliki vrt, 1970 na 


Ulje na platnu. 90 X 130 cm. Signirano i datirano: 
Ivan Rabuzin 1969—70. U vasništvu autora. 


Sunce se rađa u ornamentiranom pejzažu. Rođeno 
je i slikarstvo Ivana Rabuzina kao novost na širokom 
pejzažu naivne umjetnosti. A u čemu leži inovacija? 
Uoćeno bismo mogli reći da inovacija izvire iz kao- 
sa, mnoštva sitnih točkica boja različitih vrijednosti, 
koji se organizira u nama poznate oblike, konfigura- 
cije ili ponekad čak strukture građene na principu 
simetrije. Pri tome Rabuzin upotrebljava semanti- 
čka, sintaktička, psihološka ili signalna artistička 
sredstva, ili ih opet miješa. Naravno ta pretjerana 
upotreba sintaktičkih sredstava, dakle ona koja obu- 
hvaćaju područja simetrije i metrike, ovdje uvijek 
znače smanjenje informacija, odnosno inovacije, bez 
obzira što djeluju putem logike. To je naročito vi- 
dljivo kad se pojavi ornament, seljački vez kao kon- 
stitutivni element slike, bez obzira što on čini sastav- 
ni dio Rabuzinova shvaćanja života i svijeta. Ali zato 
kombinacija _ svih spomenutih _artističkih sredstava 
rezultiraju u vrhunskim djelima ovog slikara koja dje- 
luju putem objekta, putem logike, putem osjeta i 
neposredno. Možda prisustvo spomenute logike upra- 
vo izdvaja Ivana Rabuzina iz već utabana i poznatog 
jezika naivne umjetnosti, te tako ovoj umjetnosti da- 
je novu dimenziju, novi riječnik, novu mogućnost. | 
tu treba tražiti inovaciju. Ali novu informaciju ne tre- 
ba tražiti samo u upotrebi drugih artističkih sredsta- 
va, već i u njegovoj semantici likovnoga govora. 


95. Ivan Rabuzin: 
Drač, 1973 


Ulje na platnu. 70 X 100 cm. Signirano i datirano: 
Ivan Rabuzin 1973. U vlasništvu autora. 


| drač postoji u Rabuzinovu svijetu. Gusti crveni obla- 
Ci prijete iza bregova. Koliko je djelo ovog slikara 
ukotvljeno u našu suvremenost neka nam kaže nje- 
gov monograf Radoslav Putar: »Sa svojim struktural- 
nim ustrojstvom Rabuzinovo djelo ugrađeno je u su- 
vremeno likovno stvaralaštvo. On je u najpraktnični- 
jem smislu te riječi: moderan slikar. Istraživački na- 
por koji se može razabrati u svakom njegovu djelu; 
element konstruiranja i element razaranja u njegovu 
stvaralačkom aktu; sekularizacija najdublje ljudske 
intime u funkciji njegovih slika, mješavina nevine igre 
i pustolovina mnogo puta ponovljenog eksperimenta 
— sve su to niti koje ga fatalno povezuju s magistral- 
nim tokovima suvremene misli. Ali, posve na izuzet- 
nom položaju nalazi se fenomen Rabuzinova slikar- 
stva onda kad ga uočimo kao instrument i — u svrhu 
jedinstvenih vrijednosti. U času kad od najtamnijih 
zona naše svijesti dopire glas njegove poruke i tu 
oblikuje svoj trag, onda se na tom mjestu rada i 
svijetlost. Poput iskre u srazu krutih tvar.« 

96. Ivan Rabuzin: 


Cvijet iz Hirošime, 1968 


Ulje na platnu. 73 X 60 cm. Signirano_ i datirano: 
Ivan Rabuzin 1967/68. U vlasništvu autora. 


Razmišljanja o smrti postoje i u optimističkom svije- 
tu. U pustoši Hirošime izrastao je veliki cvijet. Cvijet 
je sunce. Proljeće je budućnost. Zato se sjetimo što 
je Ivan Rabuzin odgovorio na pitanje da li će slikar- 
stvo umrijeti: »Slikarstvo da nestane! Pa to bi umirali 
ljudi. Uvijek će netko hodati tragom neuslikanih sli- 
ka, jer malo je ovo što smo uradili. Budućnost jedva 
da je načeta. Onaj koji misli da će slikarstvo umrijeti 
neka dođe meni da šuteći svojim riječima u sebi do- 
slikamo ono što je preostalo Suncu. — Lakše je ne- 
što uništiti nego zaustaviti. — Ko će zaustaviti oblake 
u nebeskom kretanju. — Ko će zaustaviti vjetrove 
i vrbe u njihanju. — Ko prijeti izlasku sunca i pada- 
nju svjetla pod naše korake. — Ja slušam. Oslu- 
škujem zemlju. | tu sam. Obojen i živ.« 

